title: YOR123

text: Yor tutustui vuonna 1996 graffitiin, joka oli ensimmäinen hip hop -elementti, josta hän kiinnostui. 2000-luvun vaihteessa hän tutustui myös tapahtumien järjestämiseen ja alkoi perustaa ulkomaalaisystäviensä kanssa useita tapahtumia Rockin da North -nimellä. Näiden tapahtumien yhteydessä esiintymis-mahdollisuutta haluttiin tarjota myös yleisölle ja kaikki halukkaat pääsivät osallistumaan open mic -iltoihin, joihin myös Yor osallistui. Tällä tavalla hän pääsi tapaamaan useita rap-artisteja ja luomaan uusia kontakteja esim. Ezkimoon ja Skandaaliin - ja pyytämään heitä mukaan Rockin da north -kollektiiviin. Yhdessä he alkoivat kerätä suomalaisia hip hop -tekijöitä yhteen.


title: YOR123

text: Rockin da North -kollektiivi julkaisi yhteensä 7 singleä ja 4 albumia. Royal Family julkaisi yhteensä 2 singleä, yhden EP:n ja 2 albumia. YOR123 on ainoa henkilö, joka esiintyy jokaisella RDN- ja RF-julkaisulla.


title: YOR123

text: YOR123 ja Skandaali julkaisivat 16. helmikuuta 2005 "Round the World" -albumin, jolla vieraili lukuisia ulkomaalaisia rap-artisteja. Ennen albumia julkaistiin 8. joulukuuta 2004 single "Keep Distance".


title: Abdoulay Konko

text: Abdoulay Konko (s. 9. maaliskuuta 1984 Marseille, Ranska), on ranskalainen jalkapalloilija. Hän edustaa italialaista Laziota ja on pelipaikaltaan oikea laitapuolustaja.


title: Abdoulay Konko

text: Kesällä 2008 Konko siirtyi italialaisesta Genoasta 9 miljoonan euron siirtosummalla Sevillaan. Hän teki viiden sopimuksen joukkueen kanssa. Hän palasi Genoaan tammikuussa 2011. Heinäkuun 1. päivänä 2011, Lazio osti Konkon Genoasta 5 miljoonan euron siirtosummalla. Konko allekirjoitti 4 vuoden sopimuksen Lazion kanssa, ansaiten noin 1,3 miljoonaa euroa kaudessa.


title: Ukkosmaine

text: Ukkosmaine on suomalainen yhtye, joka tunnettiin aiemmin (2004–2009) nimellä Klaus Thunder & Ukkosmaine. Yhtyeeseen kuuluu kaksi henkilöä, jotka esiintyvät taiteilijanimillä Klaus Thunder ja Wilhelm Meister. Ukkosmaineen musiikissa on paljon yhtäläisyyksiä 1990-luku-tunnelmaiseen eurodanceen. Duo tunnettiin varsinkin uransa alussa joensuulaisuuden ihannoinnista ja romantiikasta sanoituksissaan. Yhtye käyttää sekä levyillään että keikoillaan paljon vanhoja kosketinsoittimia ja syntetisaattoreita. Aluksi yhtyeen soitinarsenaali koostui pelkästään Wilhelmin yhdeksänvuotislahjaksi saamasta Yamaha PSR-7 -kosketinsoittimesta, jolla on soitettu esimerkiksi kaikki ensimmäisen levyn kosketinsoitinosuudet.


title: Ukkosmaine

text: Lokakuussa 2016 Ukkosmaine vetäytyi määrittelemättömälle tauolle.


title: Ukkosmaine

text: Klaus ja Wilhelm tutustuivat toisiinsa opiskellessaan samaan aikaan Joensuun Niinivaaran lukiossa 1990-luvun lopussa. Lukioaikanaan Klaus ja Wilhelm soittivat yhdessä Hedwig-nimisessä bändissä. Klaus Thunder & Ukkosmaine sai alkunsa alkuvuodesta 2004, kun Wilhelmin opiskelijatoverit pyysivät häntä järjestämään ohjelmaa yliopiston ainejärjestön juhliin. Wilhelm hankki uuden muuntajan vuosia käyttämättömänä lojuneeseen kosketinsoittimeensa ja ehdotti Klausille kahden hengen yhtyeen perustamista. Kaverukset kasasivat lyhyen ohjelmiston, joka koostui kahdesta omasta kappaleesta (Tänä yönä ja En voi unohtaa) sekä muutamasta Aikakoneen, Movetronin ja Taikapeilin kappaleesta. Yhtyeen ensimmäinen keikka oli jo ennen ainejärjestön juhlia, kun Klaus Thunder & Ukkosmaine esiintyi ystävänsä Miihkali Jaatisen syntymäpäivillä.


title: Ukkosmaine

text: Alkuvuoden 2004 aikana Klaus Thunder & Ukkosmaine sävelsi lisää uusia kappaleita, ja teki muutamia keikkoja Joensuun keikan seudulla. Kesäkuussa yhtye aloitti ensimmäisen levynsä äänitykset Klaus Thunderin veljen Jürgen Thunderin kotona sijaitsevassa Jussin kämppä -studiossa. Heinäkuussa duo otti osaa Joensuussa järjestettävään Alanko Katutähdeksi? -kilpailuun ja sai toisen palkinnon trubaduurit-/duot-sarjassa sekä voitti yleisöäänestyksen. Yleisöäänestyksen myötä yhtye pääsi soittamaan alue-esiintyjäksi kesän 2004 Ilosaarirockiin. Vuoden 2004 elokuussa julkaistiin Klaus Thunder & Ukkosmaineen ensimmäinen levy, Niinivaarantie 19. Levyn julkaisi Wilhelmin pyörittämä Juki Records levy-yhtiö. Juki Records on julkaissut Ukkosmaineen levyjen lisäksi muun muassa Eläimen, Miihkali Jaatisen, Sebastian Leinon ja Rutgersin tuotantoa.


title: Ukkosmaine

text: Vuoden 2005 maaliskuussa Klaus Thunder & Ukkosmaine pääsi esiintymään ensimmäistä kertaa Joensuun ulkopuolelle, Tampereen Telakalle. Yhtyeen pienimuotoisesti ja ilman jakelijaa julkaisema esikoislevy oli levinnyt ympäri Suomea, ja kiinnostus yhtyettä kohtaan lisääntyi. Vuoden mittaan duo keikkaili muun muassa Jyväskylässä, Turussa, Lahdessa ja Karkkilassa. Joulukuussa yhtye julkaisi viiden kappaleen mittaisen Pielisjoki-ep:n.


title: Ukkosmaine

text: Vuoden 2006 kevät ja talvi olivat rauhallisia esiintymisten suhteen, mutta yksi yhtyeen siihen asti merkittävimmistä keikoista soitettiin kesän alussa Provinssirockissa. Vuoden 2006 syksyllä yhtye aloitti uuden levyn työstämisen. Uuden levyn äänittäjinä toimivat Wilhelmin ja Klausin vanhat tutut Heikki Marttila ja Pekka Kupiainen. Levyä äänitettiin koko syksyn 2006 ajan Wilhelmin ja Heikki Marttilan asunnoissa.


title: Ukkosmaine

text: Niinivaara Express -niminen levy julkaistiin ystävänpäivänä 2007. Ensimmäistä kertaa levyllä esiintyi vierailevia artisteja: levyllä kuullaan muun muassa Stellan laulaja Marja Kiiskilää sekä näyttelijä Pamela Tolaa. Vuoden 2007 aikana yhtye soitti kolmisenkymmentä keikkaa. Vuoden isoin keikka oli Ilosaarirockissa, jossa yhtyeen keikkaa seurasi siihenastinen ennätysyleisö. Vuoden viimeinen keikka soitettiin Joensuun Niinivaaralla sijaitsevassa Ravintola Kolumbuksessa.


title: Ukkosmaine

text: Vuoden 2008 huhtikuussa Klaus Thunder & Ukkosmaineelta julkaistiin Niin paljon rakkautta 2004–2005 -kokoelma, joka sisälsi sen ensimmäiset levyt sekä livebiisejä joulukuun 2007 Kolumbuksen keikalta. Kokoelma julkaistiin, koska ensimmäisten levyjen pienet painokset on myyty loppuun jo aiemmin ja niiden perään oli kyselty paljon.


title: Ukkosmaine

text: Toukokuussa 2008 yhtye aloitti uuden levynsä äänitykset Guru Recording Studiossa Joensuussa. Äänityksestä ja miksauksesta vastasi edelliseltä levyltäkin tuttu Heikki Marttila. Levyltä julkaistiin alkukesästä 2008 single Turpa kiinni, Mozart! -kappaleesta: biisistä tehtiin myös yhtyeen ensimmäinen musiikkivideo, jonka Klausin veli Jürgen Thunder koosti keikoilta ja keikkamatkoilta kuvatuista nauhoista. Salamasiskot, salamaveljet -levy julkaistiin lokakuussa 2008. Levy noteerattiin hienosti musiikkimedioissa, muun muassa Helsingin Sanomien Nyt-liite antoi sille arviossaan neljä tähteä viidestä.


title: Ukkosmaine

text: Vuoden 2009 elokuussa yhtye alkoi jälleen työstää uutta materiaalia. Kaksikko teki kappaleita rauhalliseen tahtiin koko loppuvuoden ajan, ja varsinaiset äänitykset alkoivat vuoden 2010 alussa. Levyn ensimmäinen single Play julkaistiin helmikuussa. Singlen julkaisun yhteydessä yhtye tiedotti nimensä lyhentyvän pelkäksi Ukkosmaineeksi. Oletteko te tosissanne? -levy ilmestyi huhtikuussa 2010. Levy oli ensimmäinen Ukkosmaineen julkaisu, joka nousi ilmestyessään Suomen viralliselle myyntilistalle (sija 48). Lisäksi levy nousi Rumban albumilistan sijalle 9.


title: Ukkosmaine

text: Alkuvuodesta 2011 Ukkosmaine aloitti jälleen äänitysten tekemisen. Tällä kertaa työn alla olivat kappaleet, jotka ovat jääneet yli yhtyeen aiemmilta studioalbumeilta. Levylle valikoitui 14 ennen julkaisematonta kappaletta. JNS Beat – Levyttämättömiä lauluja 2004–2010 -niminen levy ilmestyi huhtikuussa 2011, ja yhtye teki sen myötä lyhyen levynjulkistamiskiertueen.


title: Ukkosmaine

text: Yhtyeen viides studioalbumi, Pallosalama, julkaistiin 15. maaliskuuta 2013. Albumikokonaisuuden kantava teema on muutos. Pallosalaman oli tarkoitus ilmestyä jo syksyllä 2012, mutta yhtyeen jäsenten muiden kiireiden vuoksi julkaisu viivästyi. Levyllä kuullaan aiemmista albumeista poiketen myös muita soittimia kuten kitaraa ja mandoliinia koskettimien lisäksi ja kappaleissa on oikeat rummut konerumpusoundin asemesta. Keikoilla kappaleista esitetään kuitenkin pelkästään kosketinsoittimille sovitettuja versioita. Albumilta oli aiemmin julkaistu kaksi singleä: Askel huhtikuussa 2012 sekä Niin sen pitikin mennä joulukuussa 2012.


title: Ukkosmaine

text: Klaus Thunder: laulu


title: Ukkosmaine

text: Syntymävuosi: 1981


title: Ukkosmaine

text:
Bändihistoria:
Tide (1998)
Bass Trap (esiintynyt myös nimellä Rosa Munda) (1999)
Stu (1999–)
Lakatut varpaankynnet (2000–2001)
Hedwig (2000–2001)
Pentilän saha (2003–)
Rakkauden Cowboyt (2003)
Klaus Thunder & Ukkosmaine (2004-)
Duo Volga (2006–)
Ooppera (2007)
La Say (2008–)
Pihka ja Myrsky (2013-)
Wilhelm Meister: koskettimet, laulu


title: Ukkosmaine

text: Syntymävuosi: 1982


title: Ukkosmaine

text:
Bändihistoria:
Epitaph (1996–1997)
Sairaat lapset (1997)
Caamos (1997–2001)
Ville Karttunen & Iltatuuli (2000)
Hedwig (2000–2001)
Saatanan radio (2002–2003)
Hullut Hattuset (2002–)
Pentilän saha (2003–2004, 2009-)
Duo Pielismiehet (2003–)
Rakkauden Cowboyt (2003)
Klaus Thunder & Ukkosmaine (2004–)
Miihkali Jaatisen yhtye (2004)
Aurinkolippaset (2005–)
Erno Kettunen & Pajatso (2006)
The Höm Höms (2007–)
Elina Karttunen & Yösydämet (2007)
Voimakaksikko (2008)


title: Aseistakieltäytyjä

text: Aseistakieltäytyjä on henkilö, joka kieltäytyy taisteluvälineiden käsittelystä tai yleisestä asevelvollisuudesta. Yleensä henkilö kieltäytyy osallistumasta sotilaana sotaan tai joissakin tapauksissa kieltäytyy ottamasta mitään roolia, joka tukisi sotivia asevoimia. Ensimmäisessä tapauksessa aseistakieltäytyjä saattaa suostua esimerkiksi aseettomaan palvelukseen varusmiespalvelussa. Jälkimmäisessä tapauksessa aseistakieltäytyjä kieltäytyy kaikista tehtävistä asevoimissa, ja saattaa kieltäytyä jopa siviilipalveluksesta, jos sellainen on tarjolla. Kaikesta palveluksesta kieltäytyvää kutsutaan muun muassa Suomessa ja Ruotsissa "totaalikieltäytyjäksi".


title: Aseistakieltäytyjä

text: Aseistakieltäytymisen taustalla voi olla niin eettisiä, uskonnollisia kuin poliittisiakin syitä. Monet kieltäytyvät asevelvollisuudesta vedoten pasifistiseen tai antimilitaristiseen aatemaailmaansa. Jehovan todistajat kieltäytyvät asevelvollisuudesta uskonnollisista syistä. Eräs tunnetuimmista poliittisista aseistakieltäytyjistä on raskaansarjan nyrkkeilijä Muhammad Ali, joka kieltäytyi vuonna 1967 osallistumasta Vietnamin sotaan vastalauseena Yhdysvaltojen ihmisoikeuspolitiikalle. Hän totesi asiasta: ”Minulla ei ole mitään Vietkongia vastaan. He eivät ole koskaan kutsuneet minua nekruksi”. Suomessa tunnetuimpia aseistakieltäytyjiä ovat olleet muun muassa Arndt Pekurinen, jonka aseistakieltäytymisen saama julkisuus johti siviilipalveluslain syntyyn vuonna 1931, sekä rap-muusikot Iso H ja Solonen.


title: Aseistakieltäytyjä

text: Amnesty International katsoo aseistakieltäytymisen poliittiseksi kysymykseksi ja pitää aseistakieltäytyjien rankaisemista ihmisoikeusrikoksena. Amnesty on useaan otteeseen kritisoinut esimerkiksi Suomen aseistakieltäytyjien kohtelua pitämällä siviilipalveluksen pituutta rangaistuksenomaisena ja luokittelemalla totaalikieltäytyjät mielipidevangeiksi.


title: Ella Alanko

text: Ella Alanko (s. 30. maaliskuuta 1990) on suomalainen salibandyn pelaaja. Hän edustaa Naisten Salibandyliigassa pelaavaa Classicia. Alanko on pelipaikaltaan hyökkääjä.


title: Ella Alanko

text: Alangon isosisko Eliisa Alanko on myös salibandyn pelaaja.


title: Ella Alanko

text: Alanko on TPS:n kasvatti ja on ollut voittamassa seuran juniorijoukkueissa A-tyttöjen SM-hopeaa, kahta B-tyttöjen SM-kultaa ja C-tyttöjen SM-hopeaa. Kauden 2006–2007 päätteeksi hänet nimettiin seuran vuoden tyttöjunioriksi. Hän pelasi kaudella 2006–2007 myös naisten I-divisioonaa. TPS nousi kauden päätteeksi Salibandyliigaan.


title: Ella Alanko

text: Alanko edusti TPS:ää Salibandyliigassa kolme kautta (2007-2010). Vuonna 2010 Alanko siirtyi yhden kauden ajaksi Sveitsin pääsarjan UHC Dietlikoniin. Kauden jälkeen hän palasi vuonna 2011 TPS:ään, joka oli pudonnut edellisen kauden päätteeksi I-divisioonaan. Visiitti I-divisioonassa jäi yhden kauden mittaiseksi, kun joukkue nousi vuonna 2012 takaisin liigaan. Alanko palkittiin seuran vuoden naispelaajana. Hän jatkoi kaksi seuraavaa kautta TPS:ssä.


title: Ella Alanko

text: Alanko siirtyi tamperelaisseura Classiciin kaudelle 2014-2015, jonka päätteeksi hän voitti Suomen mestaruuden.


title: Ella Alanko

text: Alanko edusti Suomen salibandymaajoukkuetta kahdesti alle 19-vuotiaiden tyttöjen maailmanmestaruuskilpailuissa, vuosina 2006 ja 2008. Tyttöjen MM-kilpailuissa 2006 hän teki kuudessa ottelussa neljä tehopistettä, kaksi maalia ja kaksi syöttöpistettä, ja oli voittamassa hopeaa. Vuoden 2008 tyttöjen MM-kilpailuissa, jotka pelattiin Puolassa, hän pelasi viisi ottelua ja teki kolme maalia sekä antoi yhden maalisyötön. Hän teki Puolaa vastaan pelatun, Suomen 4–3-voittoon päättyneen pronssiottelun voittomaalin.


title: Ella Alanko

text: Alanko debytoi naisten maajoukkueessa Tšekin Ostravassa marraskuussa 2010 pelatussa EuroFloorball Tour -turnauksessa. Hän on saavuttanut MM-hopeaa vuoden 2011 maailmanmestaruuskilpailuista.


title: Ella Alanko

text: Kesäkuussa 2014 Alanko saavutti hopeaa opiskelijoiden salibandyn maailmanmestaruuskilpailuissa.


title: Frank Stanton

text: Frank Stanton (20. maaliskuuta 1908 Muskegon, Michigan – 24. joulukuuta 2006 Boston, Massachusetts) oli CBS:n pitkäaikainen toimitusjohtaja.


title: Frank Stanton

text: Stanton kiinnostui jo opiskeluaikanaan massamedian psykologiasta, erityisesti siitä miten radio vaikuttaa kuulijoihinsa. Vuonna 1938 CBS nimitti hänet uuden tutkimusosastonsa johtoon. Siellä Stanton kehitti "Little Annie" -nimisen laitteen, jolla voitiin sähköisesti mitata yleisön reaktioita radio-ohjelman aikana. Hän myös otti käyttöön nykyään yleisen tavan sijoittaa samantyyppiset ohjelmat peräkkäin ohjelma-aikataulussa.


title: Frank Stanton

text: CBS:n varatoimitusjohtajaksi Stanton nimitettiin 1942 ja toimitusjohtajaksi 1946. Pitkälti hänen ansiostaan toteutettiin ensimmäinen televisioitu Yhdysvaltain presidenttiehdokkaiden väittelytilaisuus John F. Kennedyn ja Richard Nixonin välillä vuonna 1960. Hän myös ajoi televisiolle vastaavaa lehdistönvapauden suojaa, joka painetulla medialla oli ja muun muassa vuonna 1971 kieltäytyi toimittamasta Pentagonia arvostelleen "The Selling of the Pentagon" -dokumenttiohjelman materiaalia sitä vaatineelle Yhdysvaltain kongressin komitealle.


title: Frank Stanton

text: Stanton toimi CBS:n toimitusjohtajana aina pakolliseen eläkkeelle siirtymiseensä 65-vuotiaana vuonna 1973. Hän jatkoi CBS:n konsulttina aina vuoteen 1987 asti.


title: Frank Stanton

text: Frank Stanton nimettiin Radio Hall of Fameen vuonna 1990.


title: Ivan Putilin

text: Ivan Feodorovitš Putilin (18. maaliskuuta 1909 Pietari, Venäjä – 24. heinäkuuta 1997 Helsinki) oli venäläissyntyinen muusikko, joka tuli Suomessa tunnetuksi kitaristina ja kitaransoiton opettajana. Hän esiintyi myös muutamissa elokuvissa, kuten "Aktivistit" (1939) ja "Kuisma ja Helinä" (1932), joissa hän näytteli balalaikkaa soittavaa kasakkaa.


title: Ivan Putilin

text: Putilin on opettanut kitaransoiton taidon muun muassa Albert Järviselle.


title: Ivan Putilin

text: Kitaran ja balalaikan ohella hän soitti mandoliinia sekä myös kontrabassoa, esimerkiksi Waldemar Kuution yhtyeessä vuodesta 1927 kahvila Arenassa.


title: Ivan Putilin

text: Putilin oli Suomen klassisen kitaran grand old man ja Sibelius-Akatemian ensimmäinen klassisen kitaran opettaja.


title: Tyyppi XXI

text: Tyyppi XXI () oli Saksan laivaston toisen maailmansodan loppupuolella käyttöön ottama kehittynyt sukellusvenetyyppi, ns. "Elektroboot". Se oli ensimmäinen sukellusvene, joka pystyi toimimaan pitkiä aikoja veden alla, eikä vain pakenemaan sinne hyökkäyksen uhatessa. Ensimmäiset veneet tilattiin marraskuussa 1943 ja laskettiin vesille toukokuussa 1944. Kaikkiaan veneitä valmistui 118.


title: Tyyppi XXI

text: Tyyppi XXI oli huomattavasti isompi kuin pääasiallinen tyyppi VIIC. Runko oli suunniteltu veden vastuksen vähentämiseksi, joten vene oli nopeampi ja hiljaisempi. Sähkömoottoreiden teho oli kaksinkertainen ja vene pystyi sukelluksissa jopa 18 solmun nopeuteen lyhyitä aikoja. Akkujen teho oli kolminkertainen tyyppi VIIC verrattuna ja vene pystyi kulkemaan veden alla 4–8 solmun nopeudella 2–3 päivää lataamatta akkuja, mikä kesti 3–5 tuntia. Tämä tarkoitti sitä, että se pystyi ohittamaan Biskajanlahden "kuolemanlaakson" Ranskan tukikohdista Atlantille kulkien koko ajan ilmasuojassa. Myöskään akkujen lataamista ei tarvinnut tehdä kokonaan pintakulussa, sillä veneessä oli snorkkeli dieselmoottoreiden käyttämistä varten.


title: Tyyppi XXI

text: Tyyppi XXI:ssa oli ensi kertaa pakastin ruokatarvikkeita varten ja miehistölle pesutilat ja suihku. Useimmille oli omat punkat (51 paikkaa 58:n miehistölle). Runko oli päällystetty kumipinnalla kaikumittaimen kaiun vähentämiseksi.


title: Tyyppi XXI

text:
Veneessä oli kuusi torpedoputkea keulassa ja sen asehuoneeseen oli mahdollista varastoida 17 torpedoa. Siinä oli myös hydraulinen järjestelmä putkien uudelleenlatausta varten, jolla kaikki putket saatiin ladattua nopeammin kuin VIIC:ssa ladattiin yksi putki. Tyyppi XXI pystyi ampumaan 18 torpedoa alle 20 minuutissa. Siinä oli myös kehittynyt aktiivinen kaikumittain sekä kuuntelulaite ( NIBELUNG), jolla tähtäämisen voi tehdä jopa ilman periskoopin apua.
Valmistusmenetelmää kehitettiin siten, että runko rakennettiin kahdeksassa osassa, kuljetettiin proomuilla telakalle ja koottiin siellä. Tarkoitus oli lyhentää rakennusaikaa 22 kuukaudesta yhdeksään. Tässä oli myös ongelma koska sisämaan konepajoilla ei ollut tarvittavaa kokemusta, joten osat eivät usein sopineet yhteen ja vaativat runsaita jälkikorjauksia. Blohm & Voss Hampurissa, AG Weser Bremenissä ja F. Schichau Danzigissa kokosivat kaikkiaan 118 venettä, joista vain neljä saatiin taistelukuntoon ennen sodan loppua. Ainoastaan kaksi veneistä, "U-2511" ja "U-3008" ehtivät taistelupartioon ennen sodan päättymistä, mutta ne eivät upottaneet yhtään alusta. "U-2511":n päällikkö Adalbert Schnee oli määrätty Karibianmerelle testeihin, kun sota loppui. Schnee väittää, että hän pääsi antautumisen jälkeen upotusasemaan "HMS Norfolkin" saattueen keskelle ilman sukellusveneen huomaamista, mutta tätä ei ole pystytty vahvistamaan.
Liittoutuneiden ilmapommitukset tuhosivat 22 kappaletta tyypin XXI aluksia telakoille, omat miehistöt upottivat 4. toukokuuta 1945 amiraali Dönitzin käskystä 84 venettä. Jäljelle jääneet kaksitoista venettä jäivät liittoutuneille, joille ne antoivat runsaasti vaikutteita seuraavan sukupolven sukellusveneille. Yhdysvaltain laivastoon liitettiin "U-2513" ja "U-3008". "U-3017" liitettiin Britannian kuninkaalliseen laivastoon nimellä "HMS N41" ja "U-2518":sta tuli Ranskan laivaston "Roland Morillot". "U-3515", "U-2529", "U-3035" ja "U-3041" saivat Neuvostoliiton laivastossa nimet "B 27", "B 28", "B 29" ja "B 30". Länsi-Saksa nosti vuonna 1957 sodan lopussa upotetun "U-2540":n, josta tuli vuosiksi 1960–1968 Bundesmarinen "tutkimusalus" "Wilhelm Bauer". Vene museoitiin 1984 Bremerhavenin merimuseoon.


title: Tyyppi XXI

text: Tyyppi XXI vaikutti selvästi Yhdysvaltain USS Nautilukseen ja USS Albacoreen, Ranskan Narval-luokkaan, Britannian Porpoise-luokkaan ja Neuvostoliiton Projekti 611:een ja Projekti 613:een.


title: Heartbreak Hotel

text: Heartbreak Hotel on rockkappale, jonka levytti ensimmäisenä Elvis Presley vuonna 1956. "Heartbreak Hotelista" tuli Presleyn ensimmäinen listaykkönen Yhdysvalloissa ja se oli vuoden 1956 myydyin single. Singlellä soittavat Elvis Presley (laulun lisäksi komppikitara), Bill Black (basso), Scotty Moore (kitara), D.J. Fontana (rummut) ja Floyd Cramer (piano). Levyn B-puolella oli kappale "I was the One".


title: Heartbreak Hotel

text: "Heartbreak Hotel" on yksisäkeistöinen ja siinä on kahdeksantahtisen bluesin sointukulku. Sen tekijöinä olivat alun perin Smilin' Jack Herring and His Swing Billysin steel-kitaristi Thomas Durden ja floridalainen opettaja Mae Boren Axton. Axton hoiti Hank Snown PR-asioita ja Snown managerina toimi myös Presleyn managerina ollut Tom "Eversti" Parker. Presley teki kappaleeseen muutoksia studiossa ja levyn tekijätiedoissa on lisättynä kolmantena Presleyn nimi.


title: Heartbreak Hotel

text: Kappaleen sanoitus kertoo laulajan surusta hänen romanttisen suhteensa päätyttyä. Se käyttää "särkyneen sydämen hotellia" metaforana kuvaamaan laulajan tunnetilaa.


title: Heartbreak Hotel

text: Kappaletta ovat versioineet monet artistit ja yhtyeet, muun muassa Merle Haggard (1977), Willie Nelson ja Leon Russell (1979). The Jacksonsin, Whitney Houstonin ja C. C. Catchin samannimiset kappaleet eivät ole cover-versioita Presleyn singlestä.


title: Heartbreak Hotel

text: "Rolling Stone" -lehden vuoden 2004 "500 Greatest Songs of All Time" -listalla "Heartbreak Hotel" on sijalla 45, toiseksi parhaana Elvis Presleyn esityksenä "Hound Dogin" jälkeen. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 15.


title: Pete Namlook

text: Pete Namlook, (oik. Peter Kuhlmann; 25. marraskuuta 1960 Frankfurt – 8. marraskuuta 2012) oli saksalainen muusikko ja tuottaja, joka työskenteli pääasiassa elektronisen musiikin parissa. Hänen perustamansa FAX +49-69/450464 -levymerkki on julkaissut useiden ambient- ja elektronisten artistien levyjä.


title: Pete Namlook

text: Kuhlmann teki uransa aikana kymmeniä albumeita, ollen yksi 1990-luvun tuotteliampia elektronisia muusikoita. Monet hänen levyistään on tehty yhteistyössä muiden artistien kanssa, joista nimekkäimpiä ovat olleet muun muassa Richie Hawtin, Tetsu Inoue, Bill Laswell ja Klaus Schulze. Musiikkikriitikot ovat suhtautuneet useisiin tuotoksiin ristiriitaisesti; Kuhlmannin tuotanto on niin laaja, että häntä on arvosteltu laadun korvaamisesta määrällä.


title: Pete Namlook

text: Kuhlmann opiskeli musiikin teoriaa Frankfurtin Goethe-yliopistossa. 1980-luvulla hän toimi muun muassa Romantic Warrior -nimisessä yhtyeessä. Fax-levymerkki perustettiin vuonna 1992, erityisesti uusien ambient-kykyjen löytämistä ja promotoimista varten. Samoihin aikoihin Kuhlmann otti käyttöön taiteilijanimensä Namlook (hänen sukunimensä käänteisesti) ja teki myös ensimmäisen albuminsa.


title: Pete Namlook

text: Kuhlmann menehtyi toistaiseksi tuntemattomista syistä 8. marraskuuta 2012.


title: Projekti 613

text: Projekti 613 (NATO-koodinimeltään: Whiskey) oli Neuvostoliiton laivaston toisen maailmansodan jälkeen suunniteltu dieselkäyttöinen sukellusveneluokka, jota rakennettiin vuodesta 1950 alkaen aina vuoteen 1958 saakka. Veneitä rakennettiin 215, joista suurin osa jäi Neuvostoliiton palvelukseen, 38 vietiin ulkomaille ja 21 koottiin Kiinassa Neuvostoliiton toimittamista komponenteista.


title: Projekti 613

text: Veneen suunnittelu perustui sotaa edeltäneeseen S-luokkaan, (keskiraskas tai Stalinets-luokka), Štš-luokkaan sekä saksalaisiin Tyyppi VIIC:hen ja Tyyppi XXI:een. Uutta sukellusvenesarjaa alettiin suunnitella jo 1942 projektinumerolla 608, joka 1946 kertyneen kokemuksen ja sotasaalisveneiden perusteella sai numeron 613. Suunnittelijana oli suunnittelutoimisto TsKB-18 "Lazurit" Gorkissa. Veneitä rakensivat telakat Gorkissa, Leningradissa, Nikolajevissa ja Komsomolsk-na-Amuressa.


title: Projekti 613

text: Veneessä on neljä 533 mm:n torpedoputkea edessä ja kaksi takana ja 12 torpedoa tai 22 miinaa. Ensimmäisiin veneisiin asennettiin myös kaksi 25 millimetrin ilmatorjuntatykkiä torniin. Toisessa valmistussarjassa oli 57 mm tykki, ja joissain veneissä koko IT-aseistus poistettiin.


title: Projekti 613

text: Ulkomaille veneitä vietiin Albaniaan neljä, Bulgariaan kaksi, Egyptiin seitsemän, Indonesiaan kaksitoista, Pohjois-Koreaan neljä ja Puolaan neljä. Kiinan kansantasavalta osti viisi venettä ja kokosi itse 21 Neuvostoliiton toimittamista komponenteista.


title: Projekti 613

text: 1950-luvulla muutamaan veneeseen asennettiin Tšelomein suunnittelema P-5 "Pjatjorka" -ohjus (SS-N-3c Shaddock). Ohjus tuli pyöreään säiliöön veneen rungon päälle tornin taa. Vene sai lännessä koodinimen "Whiskey Single Cylinder". Ohjuksen laukaisu ja maaliinohjaus vaati veneen pysymistä pinnalla, ja sen kantomatka oli 250 merimailia. Tarkoitus oli ilmeisesti uhata Yhdysvaltain rannikkoa 930 kg:n RDS-4-ydinkärjellä. Ohjukset hämmensivät perin pohjin lännen tiedustelun, joka käytti kuudesta eri ohjuksesta samaa koodinimeä.


title: Projekti 613

text: Vuosina 1958–1960 kuuteen veneeseen lisättiin kaksi ohjussäiliötä projektissa 644, jonka veneet saivat koodinimen "Whiskey Twin Cylinder". Vuoden 1960 jälkeen kuuden veneen runkoa jatkettiin projektissa 665, jolloin niihin mahtui neljä ohjusta. Nämä veneet saivat koodinimen "Whiskey Long Bin". Myöhempi vuoden 1963 P-6 Progress (NATO: SS-N-3a) -ohjus pystyi myös pinta-alusten, kuten Yhdysvaltain lentotukialusten torjuntaan. Erikoistunut ohjusvene rakennettiin projektissa 651 (Juliett).


title: Projekti 633

text: Projekti 633 (NATO-koodi: Romeo) oli Neuvostoliiton laivastolle 1957-1962 valmistettu dieselkäyttöinen sukellusveneluokka. Se oli edelleenkehitelmä projekti 613:sta ja veneitä suunniteltiin alun perin rakennettavaksi 560, mutta Neuvostoliiton palvelukseen tuli vain 21 venettä kiinnostuksen siirtyessä ydinkäyttöisiin sukellusveneisiin.


title: Projekti 633

text: Veneen pituus, 76 metriä, on saman kuin edeltäjällään. Aseistuksena on kuitenkin kuusi 533 mm:n torpedoputkea edessä ja kaksi takana ja 14 torpedoa tai 28 miinaa.


title: Projekti 633

text: Neuvostoliitto myi neljä venettä Bulgariaan, viisi Egyptiin, kolme Syyriaan sekä kaksi Algeriaan. Kiina rakensi 35 venettä Kansan vapautusarmeijan laivastolle vuosina 1962–1984 nimillä tyyppi 6633 ja 6631 (myöhemmin tyyppi 033 ja 031). Se on myös kehittänyt oman tyyppi 035 (Ming) -sarjan niiden pohjalta. Vene on nykystandardien mukaan iäkäs, meluisa ja soveltuu lähinnä rannikkojen partiointiin. Kiina on myös myynyt kaksitoista venettä Pohjois-Koreaan. Egypti käytti myös neljää Kiinan myymää venettä.


title: Noidantappajat

text: Noidantappajat ("Witchfinder General") on brittiläinen kauhuelokuva vuodelta 1968. Se perustuu Ronald Bassettin samannimiseen romaaniin ja kertoo 1600-luvulla eläneestä noidanmetsästäjästä Matthew Hopkinsista, joka sai toimiensa johdosta lisänimen ”Witchfinder General”.


title: Noidantappajat

text: Elokuva on vuonna 1969 kuolleen ohjaaja Michael Reevesin viimeiseksi jäänyt ohjaustyö. Sen päärooleissa esiintyvät Vincent Price, Ian Ogilvy, Hilary Dwyer ja Robert Russell. Yhdysvalloissa elokuvaa markkinoitiin Edgar Allan Poen runon "The Conquer Worm" nimellä tarkoituksena yhdistää se Roger Cormanin aikaisemmin ohjaamiin Poe-filmatisointeihin. Elokuva nauttii nykyään suurta kulttimainetta joidenkin elokuvaharrastajien parissa ja on innoittanut monia metalliyhtyeitä. "Total Film" -lehti valitsi elokuvan vuonna 2005 sijalle 15 kategoriassa parhaat kauhuelokuvat kautta aikojen. Elokuva tehtiin varsin pienellä, alle 100 000 punnan budjetilla.


title: Noidantappajat

text: Eletään vuotta 1645, ja Englantia koettelee verinen sisällissota. Aikana, jolloin laki on lähes olematonta, Matthew Hopkins (Vincent Price) ja hänen avustajansa John Stearne (Robert Russell) kiertelevät Itä-Angliaa etsien ja tuomiten epäiltyjä noitia paikallisten kyläläisten avustuksella.


title: Luettelo Yhdysvaltain ensimmäisistä naisista

text: Tämä on luettelo Yhdysvaltain ensimmäisistä naisista (). Yhdysvaltain ensimmäinen nainen on epävirallinen titteli, joka tarkoittaa Valkoisen talon emäntänä toimivaa naispuolista henkilöä. Ensimmäinen nainen ei ole välttämättä Yhdysvaltain presidentin puoliso, vaan hän voi olla myös joku muu sukulainen, esimerkiksi tytär. Miespuolista ensimmäisen naisen vastinetta ei ole toistaiseksi ollut, mutta sellaisesta on keskusteltu käytettäväksi nimitystä "First Gentleman". Luettelo on aikajärjestyksessä.


title: Fenyylietyyliamiini

text: Fenyylietyyliamiinilla tai fenetyyliamiinilla tarkoitetaan yleensä 2-fenyylietyyliamiinia, joka on biogeeninen aivojen syntetisoima välittäjäaine. 2-Fenyylietyyliamiini muodostuu fenyylialaniini-nimisestä aminohaposta entsymaattisen dekarboksylaation tuloksena. Fenyylietyyliamiinia löytyy useista ruoka-aineista, kuten mm. suklaasta. Fenyylietyyliamiinilla on myös toinen rakenneisomeeri: 1-fenyylietyyliamiini, jolla on kaksi streoisomeeria (R)- ja (S)-1-fenyylietyyliamiini.


title: Fenyylietyyliamiini

text: Fenyylietyyliamiini on väritön neste, joka muodostaa karbonaattisuoloja hiilidioksidin (CO) kanssa, kun fenetyyliamiini pääsee kosketuksiin esimerkiksi ilman kanssa. Ruoissa olevan fenyylietyyliamiinin psykoaktiivisista vaikutuksista aivoihin (esimerkiksi suklaan) on keskusteltu, mutta se kuitenkin metabolisoituu nopeasti MAO-B-entsyymin vaikutuksesta.


title: Fenyylietyyliamiini

text: Fenyylietyyliamiineihin kuuluu suuri joukko psykoaktiivisia kemikaaleja, joista useita käytetään päihteinä. Tunnetuimpia näistä ovat luultavasti amfetamiinit, jotka ovat fenyylietyyliamiinin synteettisiä johdannaisia. 2C-huumeet ovat fenetyyliamiineita.


title: Eino Tikkanen

text: Eino Alfred Henrik Tikkanen (15. tammikuuta 1889 Kuopio – 30. toukokuuta 1953 Helsinki) oli suomalainen toimittaja, kirjailija ja kokoomuslainen poliitikko. Hän käytti nimimerkkejä "Poika" ja "E.T."


title: Eino Tikkanen

text: Eino Tikkanen oli Suometar-lehden perustajan Paavo Tikkasen veljenpojan poika. Hänen vanhempansa olivat kirkkoherra Alfred Ferdinand Tikkanen ja Adele Maria Engström (Jalkanen).


title: Eino Tikkanen

text: Tikkanen pääsi ylioppilaaksi Kuopion lyseosta vuonna 1907 ja valmistui filosofian kandidaatiksi Helsingin yliopistosta 1912 ja maisteriksi 1914. Hän oli Helsingin Sanomain toimituksen jäsen ja toimitussihteeri vuosina 1913–1916 sekä Ylioppilaslehden päätoimittaja vuonna 1914. Liityttyään vuonna 1918 monarkisteihin Tikkanen toimi uuden kokoomuspuolueen ensimmäisenä puoluesihteerinä vuosina 1918–1919 sekä oikeistoaktivistien Suunta-lehden toimitussihteerinä vuosina 1919–1922 ja päätoimittajana 1922–1925. Vuosina 1925–1927 hän oli kustannusliike Schildtsin suomenkielisen osaston johtajana ja oli noihin lähellä tulenkantajien taiteilijaryhmää. Palattuaan lehdistön pariin Tikkanen toimi kokoomuksen turkulaisen äänenkannattajan, Uusi Aura -lehden päätoimittajana 1927–1937 ja lopuksi Uuden Suomen toimituksen jäsenenä ja toimitussihteerinä vuodesta 1937 kuolemaansa saakka. Tikkanen kuoli tapaturmaisesti kaaduttuaan yövuorossa Uuden Suomen toimituksen portaikossa.


title: Eino Tikkanen

text: Tikkanen oli Suomen sanomalehtimiesten liiton varapuheenjohtajana ja Helsingin sanomalehtimiesten yhdistyksen puheenjohtajana 1922–1925. Hän oli myös Turun kaupunginvaltuuston jäsenenä 1931–1937. Lisäksi hän oli yliopiston Savolaisen osakunnan kuraattori vuosina 1918–1919.


title: Eino Tikkanen

text: Eino Tikkanen oli naimisissa vuodesta 1927 Aino Alina Kuningaksen kanssa. Heidän lapsiaan olivat Helsingin Sanomien päätoimittaja Heikki Tikkanen ja näyttelijä sekä lausuja Aino-Maija Tikkanen.


title: Edvardiaaninen aika

text:
Edvardiaaninen aika on kulttuurihistoriallinen käsite, joka viittaa Britannian historiassa Edvard VII:n valtakauteen vuosina 1901–1910. Joskus käsite voidaan venyttää hieman pidemmäksi ja sen symbolisena päätepisteenä voidaan pitää esimerkiksi Titanicin uppoamista vuonna 1912 tai ensimmäisen maailmansodan puhkeamista vuonna 1914. Edvardiaaninen aika seurasi viktoriaanista aikaa.
Edvardiaanista aikaa leimasivat viktoriaaniselta ajalta periytyneet konservatismi ja luokkayhteiskunnan joustamattomuus, jotka saivat kuitenkin haastajikseen voimistuvan sosialismin ja suffragetismin kaltaisia yhteiskunnallisia liikkeitä. Teknologinen kehitys jatkui edvardiaanisella ajalla voimakkaana: autot yleistyivät, lentokone keksittiin, höyryturbiini alkoi yhä yleisemmin korvata alkeellisempaa höyrykonetta, elokuva alkoi saada merkitystä kulttuurimuotona ja niin edelleen. Vaatemuoti kehittyi edvardiaanisella ajalla entistä kevyempään, urheilullisempaan ja käytännöllisempään suuntaan: esimerkiksi korsetti alkoi menettää asemaansa naisten pukeutumisessa.


title: Edvardiaaninen aika

text: Ranskan kielen belle époque on loppuosaltaan ajallisesti päällekkäinen käsite edvardiaanisen ajan kanssa.


title: Edvardiaaninen aika

text: Populaarikulttuurissa tunnettu edvardiaanisen ajan kuvaus on muun muassa musikaali "My Fair Lady".


title: Witchfinder General

text: Witchfinder General tarkoittaa seuraavia asioita:


title: Deadache (kappale)

text: Deadache on 10. joulukuuta 2008 julkaistu Lordin single. Se on toinen singlejulkaisu samannimiseltä "Deadache"-albumilta. Singlen toisena kappaleena on "Deadachen" japanilaisella painoksella julkaistu "Where's The Dragon". Singlen kuvissa Awalla on ensimmäistä kertaa punainen puku.


title: Deadache (kappale)

text: "Deadache"-kappale kertoo sarjamurhaaja Ed Geinistä.


title: Svante Kurikka

text:
Elias Svante Kurikka (11. helmikuuta 1894 Kuortane – 21. elokuuta 1984 Alavus) oli suomalainen yritysjohtaja ja kauppaneuvos. Hän perusti Alavuden Puunjalostustehdas Oy:n yhdessä Vihtori Peltosen ja Esa Harjun kanssa Alavuden Rantatöysään kesäkuun 9. päivänä 1917. Nykyään se on Mattiovi Oy:n Alavuden tehdas, joka valmistaa sisäovia. Svante Kurikka sai kauppaneuvoksen arvon 16.3.1962.
Kauppaneuvos Kurikka toimi yhtiön toimitusjohtajana yhtäjaksoisesti yli 60 vuotta 11. helmikuuta 1979 saakka. Lisäksi hän oli omistajana, hallituksen puheenjohtajana sekä toimitusjohtajana lukuisissa muissakin teollisuus- ja liikelaitoksissa. Näitä olivat muun muassa Suolahden Puu Oy, Vuokalan Saha Oy Savonranta, Kouran Höyrysaha Oy, Viitasaaren Saha Oy, Helsingin Puu Oy, Koskenkorvan Tiilitehdas Oy, Vaasan Laiva Oy Helsinki, Kurikan Laiva Oy Vaasa, Koskelan Puutavara Oy ja Oy Vaasa Wood Ab. KOP:n Alavuden konttorin valvojana hän toimi 35 vuotta. Hän toimi myös Etelä-Pohjanmaan Urheilijain Tukijat ry:ssä (EPUT), jonka perustajajäseniin hän kuului.


title: Svante Kurikka

text: Ollessaan liikematkoilla Karjalassa Svante Kurikka tutustui Kurkijoelta kotoisin olleeseen Maiju Kauppiin, jonka kanssa avioitui 1922. Avioliitosta syntyi kolme tytärtä: Kirsti, Eeva ja Arja. Lisäksi perheeseen kuului Svanten veljentytär Leena.


title: Svante Kurikka

text: Kauppaneuvos Kurikka sai vuonna 1976 Valtakunnallisen Yrittäjäpalkinnon. Hän oli Suomen ensimmäinen kunniapuuseppä. Suomen kulttuurirahaston Etelä-Pohjanmaan rahaston nimikkorahastona toimii Svante Kurikan rahasto. Rahasto tukee Etelä-Pohjanmaan tieteellistä tutkimusta sekä Alavuden nuorison korkeakouluopintoja.


title: Jiří Doležal

text: Jiří Doležal (s. 22. syyskuuta 1963 Praha, Tšekkoslovakia) on tšekkiläinen entinen jääkiekkoilija.


title: Jiří Doležal

text: Hän pelasi hyökkääjänä Sparta Prahassa ja JYP-jääkiekkoseurassa 128 ottelua tehden 51+66=117 tehopistettä SM-liigassa Suomessa vuosina 1990–1993. Doležal pelasi Tšekkoslovakian jääkiekkomaajoukkueessa tehden 6 maalia Calgaryn talviolympiakisoissa 1988 ja Tšekin jääkiekkomaajoukkueessa tehden 5 maalia Lillehammerin talviolympikisoissa 1994.


title: Peter Buckley

text: Peter "Professor" Buckley (s. 9. maaliskuuta 1969 Birmingham, Englanti) on englantilainen uransa lopettanut ammattinyrkkeilijä.


title: Peter Buckley

text: Buckley aloitti nyrkkeilyn 11-vuotiaana isoveljensä johdatuksella. 15-vuotiaana isänsä kuoleman jälkeen hän ajautui vaikeuksiin, jotka lopulta johtivat vankilaan. Muutamia vuosia myöhemmin Buckley ehti jo lopettaa nyrkkeilyn, mutta hänet houkuteltiin takaisin kehään 20-vuotiaana. Ammattidebyyttinsä Buckley teki vuonna 1989. Uransa alussa Buckley pärjäsi hyvin, mutta vuonna 1992 hänen oikeasta kädestä repesi lihas eikä käsi parantunut enää entiselleen.


title: Peter Buckley

text: Urallaan Buckley otteli peräti 300 kertaa häviten näistä 256 ottelua. Häntä ei kuitenkaan tyrmätty kertaakaan. Pitkällä urallaan Buckley kohtasi debyyttiään tehneen Prince Naseem Hamedin. Buckley tunnetaan erityisesti siitä, että hän oli valmis ottelemaan hyvin lyhyellä varoitusajalla. Hän lopetti uransa voittoon Matin Mohammedia vastaan uransa 300. ottelussa 31. lokakuuta 2008.


title: Peter Buckley

text: Buckleyn valmentajana toimi Nobby Nobbs.


title: Martin Ručínský

text: Martin Ručínský (s. 11. maaliskuuta 1971 Most, Tšekkoslovakia) on tšekkiläinen ammattilaisuransa lopettanut jääkiekkoilija.


title: Martin Ručínský

text: Ručínský pelasi urallaan NHL:ssä Edmonton Oilersissa, Quebec Nordiquesissa, Colorado Avalanchessa, Montreal Canadiensissa, Dallas Starsissa, St. Louis Bluesissa, New York Rangersissa ja Vancouver Canucksissa sekä Tšekin Extraligan HC Sparta Prahassa ja HC Litvínovissa


title: Martin Ručínský

text: Ručínský on voittanut jääkiekon olympiakultaa 1998 Naganon talvikisoissa ja olympiapronssia 2006 Torinossa.


title: Martin Ručínský

text: Heinäkuussa 2015 Ručínský ilmoitti lopettavansa pelaajauransa.


title: Repo! The Genetic Opera soundtrack

text: Repo! The Genetic Opera Soundtrack on samannimiseen elokuvaan tehty soundtrack, jolla laulavat mm. Alexa Vega, Sarah Brightman, Anthony Stewart Head, Paris Hilton, Terrance Zdunich, Paul Sorvino, Bill Moseley ja Nivek Ogre.


title: Derek Damon

text: Derek Damon (s. 12. marraskuuta 1980 Bangor, Maine, Yhdysvallat) on yhdysvaltalainen jääkiekkoilija.


title: Derek Damon

text: Damon pelasi kaudet 2002–2006 Mainen yliopiston joukkueessa NCAA-sarjassa. Hän pelasi keväällä 2006 vielä NCAA-kauden jälkeen kolme ottelua AHL:n Lowell Lock Monstersissa. Seuraavan kauden Damon pelasi ECHL-liigan Florida Everbladesissa. Kesken kauden 2007–2008 AHL-seura Albany River Rats nosti hänet Floridasta joukkueeseensa. Myöhemmin saman kauden aikana Damon teki Albanyn kanssa AHL-sopimuksen.


title: Derek Damon

text: Kauden 2008–2009 Damon edusti SM-liigaseura Porin Ässiä. Ässissä hän teki 55 ottelussa 31 pistettä. Kesällä 2009 Damon teki sopimuksen DEL-joukkue Kassel Huskiesin kanssa. Kaudeksi 2010–2011 hän siirtyi Itävallan pääsarjan EC VSV:iin. Kolmen Villach-kauden jälkeen Damon teki sopimuksen Sveitsin B-liigan Thurgaun kanssa kaudesta 2013–14.


title: Antti Vartiainen

text: Antti Vartiainen (28. marraskuuta 1764 Tavastkenkä, Pyhäntä – 15. helmikuuta 1833 Kiuruvesi) oli suomalainen Kiuruvedellä asunut runonlaulaja.


title: Antti Vartiainen

text: Antti Vartiaisen isä Olli Vartiainen muutti perheensä kanssa Pyhängältä Kiuruveden Lapinsaloon 1790-luvulla. Antti Vartiainen oli renkinä Tihilänahossa ja sen jälkeen hänen mainitaan olleen loisena Nälännöllä ja Remekselässä. Hän oli naimisissa "Anna Juhontytär Knuutisen" kanssa.


title: Antti Vartiainen

text: Vartiainen ehti olla jonkin aikaa 1800-luvun alussa myös uudistilallisena Lapinsalossa mutta joutui pian luopumaan tilastaan. Antti Vartiainen kuoli ruotivaivaisena Paaran talossa Lapinsalossa vuonna 1833.


title: Antti Vartiainen

text: Vuonna 1819 Adolf Ivar Arwidsson tallensi Antti Vartiaiselta muistiin 28 runoa. Vartiainen oli tunnettu loitsujen taitajana.


title: Antti Vartiainen

text: Antti Vartaisen vuonna 1985 pystytetty muistokivi sijaitsee Kiuruveden entisen kirjaston pihassa.


title: Romanian 4. armeija

text: Romanian 4. armeija oli Romanian kuninkaallisen armeijan maavoimien yhtymä toisessa maailmansodassa. Se kärsi suuria tappioita Stalingradin taistelussa.


title: Romanian 4. armeija

text: Armeijaan kuuluivat operaatio Barbarossan aattona Romanian III armeijakunta (11. D, 15. D ja 37. reservidivisioona) ja Romanian V armeijakunta (Kaartin divisioona, 21. D ja Rajavartiodivisioona). Se hyökkäsi 2.–3. heinäkuuta 1941 Saksan armeijan mukana Bessarabiaan operaatio Münchenissä. Myöhemmin armeijaan liitettiin vielä Romanian 1. panssaridivisioona. Armeija jatkoi Bessarabian valloitettuaan hyökkäystään Odessaan, joka vallattiin kovien taisteluiden jälkeen vasta 15.–16. lokakuuta puna-armeijan evakuoitua joukkonsa. Piirityksen aikana 4. armeijaan kuului 17 jalkaväkidivisioonaa, panssaridivisioona, kolme ratsuväkidivisioonaa ja linnoitusdivisioona eli yhteensä 340 000 miestä. Huolto-ongelmien takia kaikki joukot eivät kyenneet osallistumaan sotatoimiin.


title: Romanian 4. armeija

text: Armeija vedettiin etulinjasta talven tultua. Odessan piiritys sitoi paljon neuvostojoukkoja, jotka muuten olisivat voineet taistella saksalaisia vastaan.


title: Romanian 4. armeija

text: Vuonna 1942 Saksa painosti Romaniaa avustamaan itärintamalla, vaikka tuolloin oli saavutettu jo sille ennalta asetetut tavoitteet. Operaatio Sinisen aikana Romanian VI armeijakunta alistettiin Saksan 4. panssariarmeijalle. Elokuussa 1942 armeijakunta taisteli Stalingradin eteläpuolella ja syyskuussa se sai puolustettavakseen eteläsiiven. Myöhemmin alueelle saapui myös Romanian VII armeijakunta.


title: Romanian 4. armeija

text: Romanian VI ja VII armeijakunnista muodostettiin 20. marraskuuta uusi Romanian 4. armeija. Romanialaisten joukkojen huoltotilanne oli huono, koska suurin osa huoltokapasiteetista meni saksalaisille, jotka hyökkäsivät Stalingradia kohti.


title: Romanian 4. armeija

text: Puna-armeija aloitti 19. marraskuuta 1942 operaatio Uranuksen, jonka tarkoituksena oli saartaa saksalaisjoukot. Neuvostojoukot mursivat 4. armeijan rintaman aiheuttaen suuria tappioita puolustaneille joukoille ja saartoivat Saksan 6. armeijan Stalingradiin. Talven aikana osia 4. armeijasta osallistui operaatio Wintergewitteriin. Joukkojen tehtävä oli suojata saksalaisten joukkojen eteläinen sivusta. Romanialaiset joukot olivat kärsineet suuria tappioita ja ne vedettiin etulinjasta vuoden 1943 helmikuuhun mennessä.


title: Romanian 4. armeija

text: Romanian 4. armeija muodostettiin uudelleen vuoden 1944 toukokuussa puolustamaan Bessarabiaa. 4. armeija taisteli osana armeijaryhmä Wöhleriä, johon kuului myös Saksan 8. armeija. Romanialaisten moraali oli kuitenkin pohjalukemissaan, ja heidän rintamansa romahti heti neuvostohyökkäyksen alettua. Romania liittyi pian tämän jälkeen liittoutuneisiin.


title: Porokiiliäinen

text:
Porokiiliäinen eli kurmu, kurmupaarma tai kurmulintu ("Hypoderma tarandi", vanh. "Oedemagena tarandi") on poroissa elävä ulkoloinen.
Kurmu laskee munansa poroon elokuun loppupuolella. Toukkavaiheessa kurmut kaivautuvat poron nahkan alle, selkäpuolelle, josta ne seuraavana kesänä kesäkuussa pudottautuvat maahan koteloitumaan. Poronnahkaan jää arpi, kun kurmun tekemä reikä hiljalleen kesän aikana paranee.


title: Porokiiliäinen

text: Suomen porokannassa kurmu on yleinen loinen. Se on herkkä ivermektiinipohjaisille loislääkkeille, mutta lääkityksen ajankohta on tärkeä. Joskus kuolleet kiiliäisentoukat voivat aiheuttaa paikallisia tulehduksia, jotka voivat levitä selkäytimeen.


title: Kehyskertomus

text: Kehyskertomus on teoksessa sen muita kertomuksia kehystävä ja ne kokonaisuudeksi liittävä kertomus. Kehyskertomus toimii johdatuksena muihin kertomuksiin, ja siinä kuvataan yleensä kerrontatilanne, jossa joku tai jotkut henkilöt kertovat toisille tarinoita.


title: Kehyskertomus

text: Kuuluisia esimerkkejä kehyskertomuksen sitovista tarinakokoelmista ovat Decamerone, Canterburyn tarinoita ja Tuhannen ja yhden yön tarinat. Kehyskertomuksia esiintyy toisinaan myös sarjakuvissa, esimerkiksi useissa Aku Ankan taskukirjoissa. Esimerkkejä tarinaan upotetuista tarinoista ovat puolestaan Frankenstein ja Humiseva harju. Niissä varsinainen kertomus ja sen tapahtumat välittyvät kehyskertomuksen kautta.


title: You Really Got Me

text: You Really Got Me on Ray Daviesin kirjoittama ja alun perin The Kinksin esittämä rockkappale, joka ilmestyi yhtyeen kolmantena singlenä elokuussa 1964. Syyskuussa 1964 se nousi kahdeksi viikoksi Britannian singlelistan ykköseksi. ”You Really Got Me” muodostui The Kinksin läpimurtohitiksi myös Yhdysvalloissa, missä se nosti The Kinksin yhdeksi ”brittiläisen invaasion” suosituimmista yhtyeistä. Kappale on myös mukana The Kinksin lokakuussa 1964 ilmestyneellä debyyttialbumilla "Kinks".


title: You Really Got Me

text: "You Really Got Me" oli ensimmäinen voimasointujen ympärille rakennettu hittisingle ja se on vaikuttanut merkittävästi myöhempään rock and roll -musiikkiin ja heavy metaliin. Kappale tunnetaan erityisesti Dave Daviesin kitarasoolosta, jonka erikoinen soundi syntyi, kun Davies pisteli partaterällä rikki revityn kitaravahvistimensa kaiuttimen täyteen neuloja. Usein kerrotun virheellisen myytin mukaan kappaleen soolon olisi soittanut tuolloin sessiomuusikkona työskennellyt Jimmy Page.


title: You Really Got Me

text: "Rolling Stone" -lehden vuoden 2004 ”500 Greatest Songs of All Time” -listalla ”You Really Got Me” on sijalla 82. Saman lehden ”The 100 Greatest Guitar Songs of All Time” -listalla kappale on neljäntenä. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 17.


title: You Really Got Me

text: Kappaleesta on myöhemmin tehty useita cover-versioita. Näistä Yhdysvaltain Top 40 -singlelistalle nousi Van Halen -yhtyeen vuoden 1978 versio. Suomenkielisen käännösversion ovat levyttäneet Anki (”Paha tyttö”, 1964), Petri & Pettersson Brass (”Saat minut tosi vauhtiin”, 1974) ja Eläkeläiset (”Potkintahumppa”, 1995).


title: Lakkisifaka

text: Lakkisifaka ("Propithecus verreauxi") on indrien heimoon kuuluva puoliapinalaji.


title: Lakkisifaka

text: Lakkisifakan ruumis on 39–47 cm pitkä ja 3,6–4,3 kg painava ja häntä on 50–59 cm pitkä. Väritys on ruskehtava ruskeine ja harmaanmustine merkkeineen. Takajalat ovat pitkät ja etujalat hieman lyhyemmät. Vartalon molemmilla sivuilla on pieni purjemainen ihopoimu, jonka avulla lakkisifaka voi hypätä jopa 10 m:n korkeudesta.


title: Lakkisifaka

text: Lakkisifakat elävät uroksen johtamissa 3–10 jäsenen laumoissa. Naaras saa yhden poikasen.


title: Aggressive Confessor

text: Aggressive Confessor on kuusamolaisen thrash metal -yhtyeen A.R.G:n vuonna 1988 ilmestynyt seitsemäntuumainen single. Singlen julkaisi Megamania.


title: Populaatiokoko

text: Populaatiokoko tarkoittaa populaation kokoa eli tietyllä alueella elävien jonkun lajin yksilöiden määrää. Populaatioiden kokoa tutkitaan ekologiassa ja populaatiogenetiikassa. Populaatioiden kokoa merkitään kirjaimella formula_1.


title: Populaatiokoko

text: Jos populaatio kasvaa tasaisesti geometrisen sarjan mukaisesti, niin sen kasvu noudattaa differentiaaliyhtälöä


title: Populaatiokoko

text: missä formula_3 on kasvukerroin eli syntyvyys–kuolevuuskerroin. Jos populaatiokoko on esimerkiksi formula_4, ja syntyy 20 yksilöä ja kuolee 10 yksilöä, niin kasvukerroin on silloin formula_5


title: Populaatiokoko

text: Jos yllä mainittu differentiaaliyhtälö ratkaistaan, niin ratkaisuksi saadaan


title: Populaatiokoko

text: missä


title: Populaatiokoko

text: Tällöin populaatio kasvaa eksponentiaalisesti, ja sen kuvaaja muistuttaa eksponenttifunktion kuvaajaa. Kasvukerroin voidaan määritellä kaavalla


title: Populaatiokoko

text: missä formula_15 on uusiutuvuuskerroin ja formula_16 on sukupolven pituus.


title: Populaatiokoko

text: Logistisessa kasvussa populaation kasvua rajoittaa ympäristön kantokyky formula_17. Tällöin kasvua kuvaa differentiaaliyhtälö


title: Populaatiokoko

text: mistä voidaan päätellä, että formula_19 on ympäristön vastus. Kasvuvaiheen alussa formula_20


title: Populaatiokoko

text: Jos populaation kasvussa on jokin viivästävä tekijä, niin syntyy helposti populaatiokoon värähtelyjä. Tällaista tilannetta kuvaava differentiaaliyhtälö on


title: Populaatiokoko

text: missä formula_22 on viivästys aikayksikköinä, esimerkiksi 1 vuorokausi tai 2 vuotta.


title: Populaatiokoko

text: Jos on olemassa kilpailevat populaatiot formula_23 ja formula_24 niin näiden populaatioiden kasvua kuvaavat differentiaaliyhtälöt ovat


title: Populaatiokoko

text: missä formula_26 ja formula_27


title: Tomáš Kapusta

text: Tomáš Kapusta (s. 23. helmikuuta 1967 Zlín, Tšekkoslovakia) on tšekkiläinen entinen jääkiekkoilija. Hän pelasi urallaan kotimaansa lisäksi muun muassa Suomen SM-liigassa sekä Pohjois-Amerikan AHL- ja WCHL-liigoissa. Edmonton Oilers varasi hänet NHL:ään vuonna 1985.


title: Virpi Kätkä

text: Virpi Kätkä-Peltonen (s. 19.12.1969 Tornio) on suomalainen laulaja. Hän on tullut tunnetuksi sisarensa Katja Kätkän kanssa perustamastaan duosta CatCat, joka edusti Suomea Eurovision laulukilpailussa vuonna 1994.


title: Virpi Kätkä

text: Kätkä opiskeli musiikkia yliopistossa, josta valmistui filosofian maisteriksi. Pääaineena hänellä oli pianonsoitto.


title: Virpi Kätkä

text: Virpi Kätkä avioitui laulaja Tauski Peltosen kanssa vuonna 2003. Pari erosi vuonna 2009, mutta päätyivät jälleen yhteen vuoden 2010 alkupuolella. He erosivat jälleen vuoden 2011 kesällä.


title: Virpi Kätkä

text: Vuonna 2010 Virpi julkaisi ensimmäisen soololevynsä "Reloaded". Levy sisältää uusia kappaleita, mutta myös CatCatin vanhoja hittejä uusiksi tehtynä.


title: Yang Chuan-Kwang

text: Yang Chuan-Kwang (10. heinäkuuta 1933 Taitung – 27. tammikuuta 2007) oli taiwanilainen kymmenottelija ja olympiamitalisti. Hän oli aikanaan myös maailman parhaita seiväshyppääjiä.


title: Yang Chuan-Kwang

text: Yang Chuan-Kwang aloitti uransa korkeushyppääjänä. Kymmenottelun hän voitti Aasian kisoissa ensimmäisen kerran vuonna 1954. Melbournen 1956 olympialaisissa hän sijoittui kymmenottelussa kahdeksanneksi. Vuonna 1958 Yang voitti toisen mestaruutensa Aasian kisoissa ja muutti opiskelemaan ja harjoittelemaan Kalifornian yliopistoon (UCLA), jossa harjoitteli myös maailmanennätysmies Rafer Johnson. Rooman 1960 olympialaisissa Yang saavutti hopeaa tuloksella 8 334 pistettä (vuoden 1963 taulukon mukaan 7 930 pistettä). Kultaa voitti Johnson.


title: Yang Chuan-Kwang

text: Walnutissa 27.–28. huhtikuuta 1963 Yang otteli 9 121 pistettä parantaen maailmanennätystä yli 400 pisteellä. Huikean ennätysparannuksen merkittävin tekijä oli seiväshyppy, jossa Yang ylitti 484 cm saaden 1 515 pistettä. Tämän jälkeen kymmenottelun pistetaulukko korjattiin pikaisesti vastaamaan lasikuituseipään läpimurron aiheuttamaa seiväshypyn parantunutta tulostasoa, ja Yangin ennätyspisteet olivat uuden taulukon mukaan 8 089 pistettä. Nykyisen taulukon mukaan hänen pistemääränsä oli 8 010 pistettä, joten kyseessä oli ensimmäinen 8 000 pisteen ylitys nykytaulukon mukaisesti laskettuna. Se oli Taiwanin ennätys vielä 40 vuotta myöhemminkin. Osalajeissa hänen ME-sarjansa tulokset olivat: 100 metrillä 10,7, pituushypyssä 717, kuulantyönnössä 13,22, korkeushypyssä 192, 400 metrillä 47,7, 110 metrin aidoissa 14,0, kiekonheitossa 40,99, seiväshypyssä 484, keihäänheitossa 71,75 sekä 1 500 metrillä 5.02,4. Nykytaulukossa 9 000 pisteen rajan ylitti vasta tšekkiläinen Roman Šebrle Itävallan Götzisissä toukokuussa 2001.


title: Yang Chuan-Kwang

text: Tokion 1964 olympialaisissa Yang sijoittui viidenneksi 7 650 pisteellä. Kaikkiaan hän suoritti urallaan kymmenottelun 20 kertaa. Seiväshypyssä hän teki sisäratojen maailmanennätyksen 496 cm vuonna 1963. Ulkoradoilla hän oli kaikkien aikojen neljäs viiden metrin seiväshyppääjä – häntä ennen rajan ylittivät Brian Sternberg, John Pennel ja Pentti Nikula. Yang toimi urheilu-uransa jälkeen maansa olympiakomitean jäsenenä.


title: Rafer Johnson

text: Rafer Lewis Johnson (s. 18. elokuuta 1934) on entinen yhdysvaltalainen kymmenottelija ja olympiavoittaja.


title: Rafer Johnson

text: Johnson saavutti kymmenottelussa olympiahopeaa Melbournen 1956 olympialaisissa. Neljä vuotta myöhemmin Rooman olympialaisissa hän voitti kultaa. Hän paransi lajin maailmanennätystä kolmesti: vuonna 1955 hän keräsi 7 985 pistettä (nykyisen taulukon mukaan 7 608), vuonna 1958 hän voitti Moskovassa Neuvostoliiton ja Yhdysvaltain maaottelun ME-pisteillä 8 302 (nykytaulukolla 7 989) ja vuonna 1960 hänen ennätyspisteensä olivat 8 683 (nykytaulukolla 7 981).


title: Rafer Johnson

text: Johnson voitti kymmenottelun Pan-Amerikan kisoissa vuonna 1955.


title: Fozzy

text: Fozzy on yhdysvaltalainen vuonna 1999 perustettu heavy metal -yhtye. Yhtyeen laulaja on showpainija Chris Jericho, ja muut jäsenet ovat Stuck Mojo -yhtyeen Rich Ward, Sean Delson, Mike Martin ja Frank Fontsere.


title: Jeff Fahey

text: Jeffrey David ”Jeff” Fahey (s. 29. marraskuuta 1952 Olean, New York, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa "The Marshal" ja "Lost" sekä elokuvissa "The Exucation Raymond Graham" (1985), "Psyko 3" (1986), "Split Decisions" (1988), "Valkoinen metsästäjä, musta sydän" (1990), "Wyatt Earp" (1994), "Absolute Zero" (2006) ja "" (2007).


title: Jeff Fahey

text: Fahey on kolmetoistalapsisesta perheestä. Hän on syntyi Oleanissa, New Yorkissa, mutta muutti kymmenenvuotiaana Buffaloon. Siellä hän valmistui Father Baker’s High Schoolista. Valmistumisen jälkeen vuonna 1972 Fahey matkusti maapallon ympäri ja teki matkallaan erilaisia töitä: hän oli kalastajana aluksella ja ambulanssinkuljettajana Saksassa. Hän asui myös Israelissa, jossa hän työskenteli kibbutzissa, ja lyhyen ajan Intiassa. Fahey palasi Buffaloon ja meni Studio Arena Theateriin. Hän muutti Buffalosta New York Cityyn, jossa opiskeli Mira Rostovan opissa näyttelijäksi. Hänen ensimmäinen roolinsa oli elokuvassa "Exucation Raymond Graham" vuonna 1985.


title: Dialogi (täsmennyssivu)

text: Dialogi (kreik. "kaksinpuhelu") voi viitata seuraaviin:


title: Milt Campbell

text: Milton Gray "Milt" Campbell (9. joulukuuta 1933 Plainfield, New Jersey – 2. marraskuuta 2012 Gainesville, Georgia) oli yhdysvaltalainen kymmenottelija ja olympiavoittaja. Hän sivusi maailmanennätystä 120 jaardin aitajuoksussa.


title: Milt Campbell

text: Campbell saavutti kymmenottelussa olympiahopeaa Helsingissä 1952 tuloksella 6 975. Neljä vuotta myöhemmin Melbournen olympialaisissa hän voitti kultaa. Hän ei yltänyt kertaakaan kymmenottelun maailmanennätykseen mutta sivusi vuonna 1957 120 jaardin aitajuoksun maailmanennätystä 13,4 s.


title: Milt Campbell

text: Yleisurheilu-uransa jälkeen Campbell pelasi ammattilaisena amerikkalaista jalkapalloa. Hän kuoli Gainesvillessä, Georgian osavaltiossa 2. marraskuuta 2012 78 vuoden iässä sairastettuaan eturauhasen syöpää vuosikymmenen ajan.


title: Michael Ignatieff

text: Michael Ignatieff (s. 12. toukokuuta 1947 Toronto, Kanada) on kanadalainen intellektuelli, historioitsija ja poliitikko, joka toimi vuosina 2008–2011 Kanadan liberaalipuolueen johtajana. Hänellä on ollut akateeminen virka Cambridgen, Oxfordin ja Harvardin yliopistossa. Hän on myös palkittu kirjailija ja toimittaja sekä dokumenttielokuvien tekijä.


title: Michael Ignatieff

text: Vuodet 1978–2000 Ignatieff asui Britanniassa. Tuolloin hän työskenteli Oxfordissa ja Cambridgessä ja toimi Britannian yleisradioyhtiö BBC:n kommentaattorina ja elokuvantekijänä. Vuosina 2000–2005 hän asui Yhdysvalloissa, jossa toimi Harvardin Carr Centre for Human Rights Policyn johtajana. Ignatieff nimitettiin pitämään kuuluisia Gifford-luentoja Britanniassa vuonna 2002. Vuonna 2005 hän palasi Kanadaan työskentelemään Toronton yliopistossa.


title: Michael Ignatieff

text: Vuonna 2006 Ignatieff valittiin Kanadan edustajainhuoneen jäseneksi. 10. joulukuuta 2008 hänet valittiin Kanadan liberaalipuolueen johtajaksi ja valinta vahvistettiin 2. toukokuuta 2009 järjestetyssä puoluekokouksessa, jossa hän sai 97 % kannatuksen. Äänestys oli lähinnä muodollinen, sillä Ignatieff oli ainoa ehdolla ollut. Vuoden 2011 parlamenttivaaleissa liberaalipuolue saavutti historiansa heikoimman vaalituloksen, 34 paikkaa 308:sta, mikä oli 43 vähemmän kuin vuoden 2008 vaaleissa, ja puoluejohtaja Ignatieff menetti oman parlamenttipaikkansa Etobicoke—Lakeshoren vaalipiirissä. Vaaleja seuraavana päivänä hän ilmoitti, ettei enää jatka puolueensa johdossa.


title: Michael Ignatieff

text: Ignatieff sijoittui Maailman intellektuellit 2005 -äänestyksessä tilalle 37.


title: Michael Ignatieff

text: Ignatieffin suvussa on monia maineikkaita henkilöitä, muun muassa hänen isoisänsä Pavel Ignatjev oli ennen vallankumousta Venäjällä opetusministerinä ja isä George Ignatieff oli kanadalainen diplomatti.


title: Floyd Simmons

text: Floyd Simmons (10. huhtikuuta 1923 – 1. huhtikuuta 2008) oli yhdysvaltalainen kymmenottelija ja olympiamitalisti.


title: Floyd Simmons

text: Simmons saavutti kymmenottelussa olympiapronssia Lontoossa 1948 ja Helsingissä 1952 tuloksella 6 788.


title: Kaspianrautiainen

text: Kaspianrautiainen ("Prunella ocularis") on vuoristoissa elävä pieni varpuslintu.


title: Kaspianrautiainen

text: Linnun pituus on noin 15,5 cm, siipien kärkiväli 22–23 cm ja paino 20–25 g. Kaspianrautiainen muistuttaa suuresti taigarautiaista mutta alapuolella on keltaista vain aivan rinnassa ja silmäkulmajuova on lähinnä valkoinen, ei keltainen. Kurkku on vaalea. Sukupuolet ovat samannäköisiä. Kutsuääni on korkea, rautiaismainen "ti-ti-ti".


title: Kaspianrautiainen

text: Kaspianrautiainen elää, nimensä mukaisesti, Kaspianmeren etelä- ja länsipuolella Iranissa, Turkissa ja Kaukasuksella. Euroopan populaation koko on 22 000–66 000 yksilöä. Laji on paikkalintu tai lyhyen matkan muuttaja, joka talvehtii vuoriston alarinteiden jokilaaksojen pensaikoissa.


title: Kaspianrautiainen

text: Kaspianrautiaiset elävät vuoristossa kahden-kolmen kilometrin korkeudella ksvavissa kataja- ym pensaikoissa, sekä lammas- ja vuohilaitumien pensoittuneissa osissa.


title: Kaspianrautiainen

text: Pesintä tunnetaan puutteellisesti. Kuppimainen pesä on matalalla pensaassa. Vaaleansinisiä munia on tavallisesti kolme tai neljä. Molemmat emot ruokkivat poikasia.


title: Kaspianrautiainen

text: Kaspianrautiaisen ruokavalio käsittää pienikokoisia siemeniä ja hyönteisiä.


title: Barbara Hershey

text: Barbara Hershey (alk. Barbara Lynn Herzstein; s. 5. helmikuuta 1948 Los Angeles, Kalifornia) on yhdysvaltalainen näyttelijä.


title: Barbara Hershey

text: Hänet tunnetaan elokuvista "Kypsymättömät" (1969), "The Babymaker" (1970)", Entity – tuntematon voima" (1981), "Hannah ja sisaret" (1986), "Verisukulaiset" (1987), "Kristuksen viimeinen kiusaus" (1988), "Toinen maailma" (1988), "Mies nimeltä Paris Trout" (1991), "Naisen muotokuva" (1996), "Lantana" (2001) ja "Reflex" (2003). Lisäksi hänet tunnetaan televisiotuotannoista "Uudisasukkaat" (1966–1967), "Kirvesmurha" (1990) ja "The Staircase" (1998).


title: Barbara Hershey

text: Hershey oli naimisissa Stephen Douglasin kanssa vuodet 1992–1993. Hänellä on yksi poika suhteesta näyttelijä David Carradinen kanssa.


title: Venäjän puutulli

text:
Venäjän puutulli on puutavaran tulli Venäjältä toiseen maahan viennissä. Venäjä kerää tullia puutavaran viennissä Eurooppaan ja Aasiaan. Neljäsosa Venäjällä korjatusta puusta on mennyt vientiin 2000-luvun lopulla. Määrä on 50 milj. kuutiota. Arvo on 50 milj. $/vuosi. Määrä jakautuu Kiinaan yli 20 milj. m, Suomeen 15 milj. m ja Japaniin 5 milj. m.
Suomi maksaa Venäjälle puutullia. Huhtikuussa 2008 tulli nousi 10 eurosta 15 euroon kuutiolta. Vuoden 2009 alussa tullin määräksi suunniteltiin 50 euroa kuutio. Marraskuussa 2008 Venäjä sanoi lykkäävänsä tullin nostoa 9-12 kuukautta.
Venäjältä Suomeen tuodun puun reaalihinta on noussut vuoden 2007 alun noin 30 €/m:sta 50-60 €/m:n.


title: Venäjän puutulli

text: Helsingin Sanomien mukaan yhtenä puutullien tavoitteena on lisätä ulkomaisten yhtiöiden sellu- ja paperituotannon investointeja Venäjälle. Suomalaisista investointipäätöksistä ei ole vahvistuksia marraskuussa 2008. Esteinä ovat taloussuhdanteet ja sopimusriskit. Venäjä on aiemmin muuttanut liiketoimintaan liittyviä sopimuksia yksipuolisesti.


title: Venäjän puutulli

text: Puutullikiistan ratkaisu on edellytys Venäjän Maailman kauppajärjestö WTO-jäsenyydelle.


title: Suomen Eläkeläisten Puolue

text: Suomen Eläkeläisten Puolue oli suomalainen eläkeläisten etuja ajanut puolue. SEP ei saanut koskaan kansanedustajia, mutta sen edustajia valittiin viiden kunnan valtuustoihin. SEP oli puoluerekisterissä vuosina 1985–1991 ja 1992–1999. 1990-luvun alussa SEP:stä irtautui kilpaileva Eläkeläiset Kansan Asialla, nykyinen Suomen Senioripuolue.


title: Suomen Eläkeläisten Puolue

text: 1980-luvun lopulla perustettiin monia yhden asian liikkeitä ja puolueita, joita innoittivat eri vähemmistöjen etujen ajaminen. Myös idea eläkeläispuolueesta kehittyi. Suomen Eläkeläisten Puolueen ensimmäinen puoluekokous pidettiin 24. lokakuuta 1985 Seinäjoella. Kokous hyväksyi puolueen ensimmäisen yleisohjelman. Puheenjohtajaksi valittiin Yrjö Virtanen ja taloudenhoitajaksi Olavi Kaartinen. Puoluerekisteriin SEP merkittiin 18. joulukuuta 1985.


title: Suomen Eläkeläisten Puolue

text: 1990-luvun alussa Suomen Eläkeläisten Puolue hajosi riitoihin. SEP erotti Olavi Kaartisen ja Paavo Sirkiän. Tämän seurauksena puolueesta erosi myös muita jäseniä. SEP:n johdon mielestä kaksikko oli vahingoittanut puoluetta ”toiminnallisesti ja taloudellisesti”. Erimielisyydet koskivat muun muassa vaaliliittoja. Enemmistö kannatti yhteistyötä kristillisten kanssa, mutta Kaartinen puhui SMP:n puolesta. Sirkiä kritisoi SEP:tä riidanhaluisesta puolueohjelmasta sekä suurituloisten puolustamisesta. Erotetut perustivat uuden Riippumattomat Sitoutumattomat Eläkeläiset Suomessa -puolueen, jonka nimeksi vaihdettiin pian Eläkeläiset Kansan Asialla. Puolueiden välit olivat kireät 1990-luvun alussa, ja kiistoja puitiin niin julkisuudessa kuin oikeudessakin. Vuosikymmenen lopussa välit paranivat ja puolueet näkivät yhdistymisen mahdolliseksi. EKA voitti SEP:n vuosien 1995 ja 1999 eduskuntavaaleissa sekä kunnallisvaaleissa 1992.


title: Suomen Eläkeläisten Puolue

text: SEP:n vuoden 1985 yleisohjelmassa ilmoitettiin puolueen kokoavan yhteen eläkeläiset, eläkkeelle pian siirtyvät, palkansaajat sekä sotaveteraanit. Ohjelmassa kannatettiin läheisiä ystävyyssuhteita Neuvostoliittoon, tuettiin rauhantyötä ja vastustettiin ydinvarustelua. Puolue totesi, ettei eläkeläisten etuja ole mikään puolue tai hallitus ajanut aiemmin, ja ilmoitti vastustavansa suurten puolueiden valtaa. Lisäksi se vaati kansanedustajien ja presidentin toimikausien lyhentämistä kahteen sekä kansanvallan lisäämistä kansanäänestysten avulla. Puolue ilmoitti kiinnostuksensa työvoimapolitiikkaan sekä kannatti peruskoulujen opetuksen käytännöllistämistä muun muassa suuremmilla työharjoittelujaksoilla, koska koulutus oli puolueen mielestä mennyt liian teoreettiseksi.


title: Suomen Eläkeläisten Puolue

text: SEP:n vuoden 1990 puoluekokous hyväksyi ohjelman, jonka mukaan ”pakolainen on aina osasyyllinen pakolaisuuteensa ja siksi heitä ei pidä haalia turvaan Suomeen”. Vuoden 1991 eduskuntavaaliohjelmassa SEP vaati muun muassa Suomea neuvottelemaan Karjalan palauttamisesta.


title: Suomen Eläkeläisten Puolue

text: Puolueen vuoden 1995 vaali- ja tavoiteohjelma korosti myös kansanäänestysten asemaa, eläkeläisten olojen parantamista ja Venäjän strategisten etujen huomioimista.


title: Suomen Eläkeläisten Puolue

text: SEP osallistui omalla listallaan eduskunta-, kunnallis- ja europarlamenttivaaleihin. Puolueen ensimmäiset vaalit olivat vuonna 1987 ja viimeiset 1999. Vuoden 1987 eduskuntavaaleissa SEP:lla oli ehdokkaita kaikissa manner-Suomen vaalipiireissä ja vuoden 1991 vaaleissa kaikissa muissa paitsi Kuopion, Keski-Suomen ja Oulun vaalipiireissä.


title: Suomen Eläkeläisten Puolue

text: Vuoden 1995 eduskuntavaaleissa SEP asetti 24 ehdokasta ja 20 vuonna 1999. Vuosina 1995 ja 1999 puolueen ääniharava oli Saara Mölsä 485 (1995) ja 1 026 (1999) äänellään. Viimeisen kerran SEP:lla oli kansanedustajaehdokkaita Helsingin, Uudenmaan, Pirkanmaan, Mikkelin, Pohjois-Karjalan ja Oulun vaalipiireissä.


title: Suomen Eläkeläisten Puolue

text: SEP osallistui kunnallisvaaleihin vuonna 1988 19:ssä, 1992 7:ssä ja 1996 8:ssa kunnassa. Puolue sai valtuutettuja Hyvinkään (1988), Hämeenlinnan (1988), Kauhajoen (1988/1996), Lappeenrannan (1992) ja Porin (1988/1992) valtuustoihin.


title: Suomen Eläkeläisten Puolue

text: Vuonna 1995 SEP sai yhden paikan Helsingin Puhelinyhdistyksen edustajistovaaleissa.


title: Suomen Eläkeläisten Puolue

text: Europarlamenttivaaleissa 1996 puolueen listalla oli Suomen nälkäänäkevien yhdistyksen puheenjohtaja Eero Seppänen, joka oli kampanjansa aikana syömälakossa. Sitoutumattomana listalla esiintyi myös Isänmaallisen Kansallis-Liiton puheenjohtaja Matti Järviharju.


title: Suomen Eläkeläisten Puolue

text: Keväällä 1988 puolueelle mitattiin 1,8 prosentin kannatus gallupissa.


title: Suomen Eläkeläisten Puolue

text: Vuonna 1991 puolueeseen kuului noin 300 jäsentä.


title: Nikon D2H

text: Nikon D2H on Nikonin ammattilaisjärjestelmäkamera, joka on julkaistu 22. heinäkuuta 2003. Kameran kenno on Nikonin oma JFET-LBCAST, jonka tarkkuus on 4,1 miljoonaa pikseliä. Vuonna 2005 Nikon julkaisi D2Hs-mallin, joka korvasi D2H:n. D2Hs-malliin lisättiin joitakin aiemmin julkaistun Nikon D2X:n ominaisuuksia. Nikon D2Hs:n valmistus lopetettiin D300:n ja D3:n julkaisemisen myötä.


title: Nikon D2H

text: Useiden Nikon-järjestelmäkameroiden tapaan, D2H:ssa kenno on DX-kokoa, joka on noin puolet perinteisen 35 mm:n filmiruudun alasta.


title: Nikon D2H

text: Nikon D2Hs julkaistiin 16. helmikuuta 2005 korvaamaan Nikon D2H.


title: Tony Jarrett

text: Anthony ”Tony” Alexander Jarrett (s. 13. elokuuta 1968 Enfield, Lontoo, Yhdistynyt kuningaskunta) on entinen englantilainen 110 metrin aitajuoksija. Hän saavutti sisäratakilpailut mukaan lukien yhteensä kymmenen EM- ja MM-mitalia, muttei yhtään kultamitalia.


title: Tony Jarrett

text: Jarrett voitti junioreiden Euroopan mestaruuden 110 metrin aitajuoksussa Birminghamissa 1987 . Soulin olympialaisissa 1988 hän sijoittui kuudenneksi ajalla 13,54. Vuonna 1990 hän sai pika-aidoissa hopeaa niin Kansainyhteisön kisoissa Aucklandissa , sisäratojen EM-kisoissa Glasgow'ssa kuin Spltin EM-kilpailuissakin . Tokion MM-kilpailuissa 1991 Jarrett saavutti Greg Fosterin ja Jack Piercen jälkeen 110 metrin aidoissa pronssia ajalla 13,25 . 4 × 100 metrin viestissä hän juoksi avausosuuden Yhdistyneen kuningaskunnan joukkueessa, joka sai pronssia ajalla 38,09 .


title: Tony Jarrett

text: Jarrett sijoittui Barcelonan olympialaisissa 1992 pika-aidoissa neljänneksi samalla ajalla (13,26) pronssimitalisti Jack Piercen kanssa . Pikaviestissä hän juoksi toisen osuuden Ison-Britannian joukkueessa, joka sijoittui niin ikään neljänneksi – 0,08 sekunnin päähän mitalista . Stuttgartin MM-kilpailuissa 1993 Jarrett saavutti 110 metrin aidoissa hopeaa maailmanennätyksen juosseen Colin Jacksonin jälkeen omalla ennätyksellään 13,00 . 4 × 100 metrin viestissä hän juoksi toisen osuuden brittien saadessa Yhdysvaltain jälkeen hopeaa ajalla 37,77 .


title: Tony Jarrett

text: Jarrett sijoittui vuoden 1994 Kansainyhteisön kisoissa Kanadan Victoriassa toiseksi 110 metrin aidoissa. Saman vuoden Helsingin EM-kilpailuissa hän oli Colin Jacksonin ja Florian Schwarthoffin jälkeen kolmas ajalla 13,23 . Lisäksi hän voitti maailmancupin pika-aitakilpailun Lontoossa vastatuulituloksella 13,23.


title: Tony Jarrett

text: Jarrett saavutti Barcelonan MM-hallikisoissa 1995 pronssia 60 metrin aidoissa Allen Johnsonin ja Courtney Hawkinsin jälkeen . Myöhemmin samana vuonna hän sai Johnsonin jälkeen hopeaa Göteborgin MM-kilpailuissa juostuaan ajan 13,04 . Jarrett voitti vuonna 1998 Kuala Lumpurissa Kansainyhteisön mestaruuden 110 metrin aidoissa, mutta jäi Budapestin EM-kilpailuissa kuudenneksi . Viimeisen arvokisamitalinsa, hopean, hän sai Gentin EM-hallikisojen 2000 pika-aitakilpailussa.


title: Tony Jarrett

text: Jarrett on pituudeltaan 188 cm ja hän painoi aktiivivuosinaan 80 kg.


title: Jyväskylän Energiantuotanto

text: Jyväskylän Energiantuotanto Oy (JYT) on Jyväskylän Energian omistama energiayhtiö.


title: Jyväskylän Energiantuotanto

text: Vuonna 1995 Imatran Voima (IVO) ja Jyväskylän kaupunki perustivat Jyväskylän Energiantuotanto Oy:n. IVO laittoi yhtiöön Rauhalahden voimalaitoksen ja Jyväskylä Savelan voimalaitoksen, alueelliset lämpökeskukset ja rahaa. Sijoitusten perusteella IVO sai yhtiöstä 60 ja kaupunki 40 prosenttia. Kaupungin energialaitos muutettiin myöhemmin Jyväskylän Energia Oy:ksi. Jyväskylän Energia osti vuonna 2008 JYT:in kokonaan itselleen 40 miljoonalla IVO:n seuraajalta, Fortumilta. Samalla noin 70 Rauhalahden työntekijää siirtyy Forumilta JYT:ille. Yhtiöt olivat käsitelleet voimalaan liittyviä riitoja oikeudessa.


title: Jyväskylän Energiantuotanto

text: Jyväskylän Energiantuotannolla on omistuksessaan Savelan ja Rauhalahden voimalaitokset. Lisäksi yhtiö omistaa 10 alueellista lämpölaitosta.


title: Kisala

text: Kisala on Mäntyharjun kunnan liikuntahalli, joka valmistui vuonna 1995. Hallin pääkäyttäjänä toimivat Mäntyharjun Virkistyksen eri urheilujaostot. Halli on aivan kunnan taajaman tuntumassa, katuosoite on Urheilutie 1. Kouvolan suunnasta tulevat löytävät sen kääntymällä taajamamerkin jälkeen toisesta risteyksestä vasemmalla. Muutaman sadan metrin päästä halli tulee vastaan vasemmalla. Lahden ja Mikkelin suunnasta tulevat suunnistavat keskustan kiertoliittymän jälkeen Kouvolan suuntaan ja kääntyvät kolmannesta risteyksestä oikealle.


title: Kisala

text:
Kisala on kolmelohkoinen halli, eikä sinne saa täysimittaista salibandykaukaloa. Kaukalo on kooltaan noin 18 x 36 metriä. Pukukoppeja on käytössä kolme.
Halli on osa Mäntyharjun urheilualuetta, johon kuuluvat muun muassa jalkapallo/yleisurheikenttä, pesäpallokenttä, jääkiekkokaukalo, tenniskentät, hyppyrimäki sekä kattavat lenkkeilypolut/hiihtoladut.


title: Virginia Madsen

text:
Virginia Madsen (s. 11. syyskuuta 1961, Chicago, Illinois, Yhdysvallat) on yhdysvaltalainen näyttelijä ja Oscar-ehdokas. Hänet tunnetaan elokuvista "Candyman" (1992), "Lännen jättiläinen" (2001), "Artworks" (2003), "Sideways" (2004) ja "Joy" (2015). Hän on näytellyt myös televisioelokuvassa "Kuolleet eivät valehtele" (1988). Madsen esiintyi myös vuonna 2011 ensi-iltansa saaneessa elokuvassa "Red Riding Hood – Punahilkka", jossa hän näytteli päähenkilö Valerien äitiä.
Madsen oli naimisissa Danny Hustonin kanssa vuosina 1989-1992. Hän elää näyttelijä Antonio Sabato jr.:n kanssa. Heillä on yksi poika, Jack (s. 1994).


title: Resistance 2

text: Resistance 2 on Insomniac Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle vuonna 2008.


title: Resistance 2

text: Pelissä Chimera-niminen rotu hyökkää Yhdysvaltoihin ja Nathan Hale -niminen sotilas joutuu puolustamaan maataan. Peli on jatkoa vuonna 2006 julkaistulle "" -pelille.


title: Resistance 2

text: Pelissä oli mukana verkossa pelattava moninpeli, jonka palvelimet suljettiin keväällä 2014.


title: Resistance 2

text: Pelin päähahmo on Yhdysvaltojen SRPA-armeijan sotilas Nathan Hale, johon on tartutettu chimeravirus. Virus tekee hänestä koko ajan yhä enemmän chimeran kaltaisen.


title: Resistance 2

text: Daedalus on chimeroiden johtaja. Pelin historian chimerat-laji saapui Maahan sen asteroidin mukana, joka aiheutti Tunguskan räjähdyksen.


title: Resistance 2

text: Halen täytyy puolustaa Yhdysvaltoja chimeroiden hyökkäykseltä. Hänen apunaan on valvojina tunnettu sotilasryhmä, jonka jäsenet ovat myös chimeraviruksen tartuttamia. Pieni sotilasryhmä vie Halen San Franciscon lähellä sijaitsevaan valvojien tukikohtaan. Kaksi vuotta myöhemmin chimeroiden laivue pääsee Yhdysvaltojen rajan yli ja Halen täytyy yhdessä SRPA:n sekä valvojien kanssa estää niiden eteneminen. Halen käsketään sulkea lukuisia chimeroiden hallitsemistorneja, jotta näiden eteneminen kävisi mahdollisimman hankalaksi. Tehtävien lomassa Hale ei ota vastaan hidastinhoitoa, joka estäisi virusta lisääntymästä hänen ruumiissaan. Kun yhtä tornia Islannissa yritetään sulkea, Daedalus surmaa kaksi hänen ryhmänsä jäsentä ja yrittää myös tappaa Halen. Kaksi viikkoa tämän jälkeen virus Halen ruumiissa on ehtinyt levitä liian pitkälle ja hänen pelastamisensa on mahdotonta. Chimeroiden laivue on onnistunut tuhoamaan liki kaikki Yhdysvaltain puolustukset. Ihmisten viimeinen toivo on viedä atomipommi yhteen chimeroiden sotalaivoista, jotta se tuhoaisi räjähtäessään muut chimeroiden laivoista. Atomipommia kuljettava ryhmä tapetaan, mutta Hale onnistuu löytämään pommin ja samalla tuhoamaan Daedaluksen. Nathan Halen ystävä Capelli joutuu ampumaan Halen, kun tämä muuttuu chimeraksi.


title: Antiikkiesine

text:
Antiikkiesine on vanha esine, kuten huonekalu, kirja, raha, maalaus yms. Niitä myydään antiikkiliikkeissä ja huutokaupoissa. Antiikkiesineet ovat yleensä jaoteltu tyylisuuntien ja aikakausien mukaan. Ne voivat olla arvokkaita.
Suomessa antiikkiesineiksi lasketaan yli 100 vuotta vanhat esineet.


title: Starship Troopers 3

text: Starship Troopers 3 ("Starship Troopers 3: Marauder") on vuonna 2008 tehty elokuva. Elokuva on jatkoa elokuville Starship Troopers – universumin sotilaat ja Starship Troopers 2 -elokuville. Elokuva kestää 105 minuuttia. Elokuvan pääosissa nähdään Casper Van Dien, Jolene Blalock, Stephan Hogan ja Boris Kodjoe.


title: Starship Troopers 3

text: Eversti Johnny Rico (Casper Van Dien) viruu kuolemansellissä odottaen tuomionsa täytäntöönpanoa, kun hänet revitään pelastusoperaation johtajaksi kaukaiselle OM-1-planeetalle. Jo pitkään kestänyt epätoivoinen taistelu niin tuttuja kuin tuntemattomia ötököitä vastaan näyttää vihdoin kääntyvän ihmiskunnan voitoksi, kun Rico joukkoineen saa käyttöönsä Federaation uuden Marauder-aseteknologian.


title: Starship Troopers 3

text: Samanaikaisesti Kapteeni Lola Beckin (Jolene Blalock) johtamalle pelastettavien ryhmälle alkaa kuitenkin valjeta, että jokin planeetta OM-1:llä on pahasti vialla. Ötököillä on nimittäin salainen ase, joka mahdollistaa koko ihmiskunnan tuhoamisen.


title: The Cellar Tapes

text: The Cellar Tapes on kaksiosainen kokoelma Robert Calvertin demonauhoituksia vuosilta 1984-1986. Alun perin Calvert julkaisi nauhat kasetteina postimyynnin kautta. BGO julkaisi nauhat CD:nä vuonna 1992 nimellä "Blueprints From The Cellar".


title: William Katz

text: William Katz (s. 1940) on yhdysvaltalainen kirjailija.


title: Live At The Queen Elizabeth Hall

text: Live At The Queen Elizabeth Hall on Robert Calvertin livealbumi, joka on nauhoitettu Lontoon Queen Elizabeth Hallissa 1. lokakuuta 1986.


title: Jaws of Death

text: Jaws of Death on Primal Fearin toinen studioalbumi, joka julkaistiin 28. kesäkuuta 1999.


title: Rehearsals 1987: Radio Egypt

text: Rehearsals 1987: Radio Egypt on arkistojulkaisu Robert Calvertin ja hänen yhtyeensä harjoituksista syyskuulta 1987. Julkaisu kuuluu Voiceprint-yhtiön Calvert-live-sarjaan, jota on kritisoitu huonosta äänenlaadusta.


title: Tampereen rantatunneli

text: Rantatunneli (myös Vt 12 Tampereen tunneli) on Tampereella Näsijärven rantaa mukaileva 2,3 kilometriä pitkä maantietunneli, mikä tekee siitä Suomen pisimmän maantietunnelin. Se on osa Tampereen keskustan pohjoispuolelta ohittavaa valtatietä 12. Tunnelin läpi ajaa 36 000 ajoneuvoa päivässä.


title: Tampereen rantatunneli

text: Tunneli kulkee Santalahden kaupunginosasta Naistenlahteen Särkänniemen, Amurin, Tammerkosken ja Tampellan kaupunginosien alla. Tunnelin tavoitteena on poistaa keskusta-alueen läpikulkuliikenteestä johtuvia haittoja: Paasikiven- ja Kekkosenteillä kaksi kolmasosaa on laskelmien mukaan läpikulkuliikennettä. Lisäksi tunneli on mahdollistanut Ranta-Tampellan kaavoittamisen asuinrakennuksille, keskustan laajenemisen Näsijärven rantaa kohti sekä vähentänyt melu- ja epäpuhtaushaittoja.


title: Tampereen rantatunneli

text: Tunnelissa on molempiin suuntiin kaksi ajokaistaa nopeusrajoituksen ollessa 60 km/h. Ajosuunnat on erotettu toisistaan 9 metriä leveällä kalliopilarilla. Tunneliaukon leveys on 14 metriä ja korkeus 7,5 metriä, josta vapaata ajokorkeutta 5 metriä. Tunnelin katto on noin 20 metriä Tammerkosken alapuolella. Tunneli sijaitsee sijaitsee aivan Tampereen ytimessä ja sijaintinsa vuoksi tunnelihankkeen toteutus vaati huomattavan määrän silta- ja taitorakenteita.


title: Tampereen rantatunneli

text: Tunnelille tehtiin varaus kaavaan jo vuonna 1995, mistä lähtien valmisteluja on viety vähitellen eteenpäin. Tiepiiri hyväksyi tunnelin vaihtoehtona vuonna 2004. Marraskuussa 2008 tehtiin kallioperämittaukset.


title: Tampereen rantatunneli

text: Hankkeen kaavoitus keskeytyi elokuussa 2009 vuoden ajaksi ympäristövaikutusten arvioinnin vuoksi. Arvioinnissa vertailtiin pitkän tunnelihankkeen lisäksi myös kolmea muuta vaihtoehtoa. Keskeistä arvioinnissa olivat muun muassa melu-, tärinä-, ilmanlaatu-, pohjavesi-, pintavesi-, kallioperä- ja kiviaineskysymykset, ihmisten elinolot, rakennettu kulttuuriympäristö, kaupunkirakenne sekä patoturvallisuus. Ympäristövaikutukset arvioi Siton ja Pöyry Infran muodostama konsulttiyhteenliittymä. Arvioinnin jälkeen alettiin tehdä yleissuunnitelmaa, jossa arvioitiin vaihtoehtojen kustannuksia.


title: Tampereen rantatunneli

text:
Tampereen kaupunginhallitus ja kaupunginvaltuusto hyväksyivät elokuussa 2007 selvällä äänienemmistöllä ehdotuksen tunnelin rakentamisesta. Kaupunginhallitus hyväksyi marraskuussa 2008 loppuraportin ja sopimusluonnokset. Valtuuston päätettäväksi sopimus on menossa vielä saman kuukauden aikana. Marraskuussa 2008 tunnelin kustannusarvio oli 140 miljoonaa euroa, kun vielä kesällä 2006 se oli 120 miljoonaa. Valtio on luvannut maksaa kuluista kolmasosan, kunhan kustannukset eivät oleellisesti nouse. Kaupunki on laskenut saavansa kaavoituskorvauksista ja maanmyyntituloista noin 60 miljoonaa euroa; loppu rahoitetaan lainalla. Lemminkäinen-ryhmittymä sekä Tampereen kaupunki ja Liikennevirasto allekirjoittivat valtatie 12 Tampereen tunnelihankkeen ensimmäisen vaiheen allianssisopimuksen 9. heinäkuuta 2012. Urakan tilausvaltuus oli 185 miljoonaa euroa.
Rakentamispäätöksen lähetessä tunneli alkoi kerätä kaupunkilaisissa kasvavaa kritiikkiä, ja lopulta moni sitä kannattaneista puolueista päätti esittää tunnelihankkeen peruuttamista. Näihin puolueisiin kuuluivat esimerkiksi SKP, perussuomalaiset, Vasemmistoliitto ja toiseksi suurin valtuustoryhmä SDP. Nimekkäin tunnelin kannattaja on alusta asti ollut kokoomus, ja vihreät ovat tukeneet hanketta ennen kaikkea niille tärkeän raitiotiehankkeen vuoksi. Tunnelihankkeen peruuttamisehdotuksia perusteltiin kasvaneilla kustannuksilla ja tarpeettomuudella, sillä tunnelin tuomat hyödyt olisi vastustajien mielestä saavutettavissa muillakin esillä olleilla vaihtoehdoilla.


title: Tampereen rantatunneli

text: Tunnelihanketta vastustava Rantaväylä-liike jätti 12. elokuuta 2009 Tampereen kaupungille adressin, jossa se vaati kansanäänestyksen järjestämistä hankkeen toteuttamisesta. Tarkistusten jälkeen hyväksyttyjä nimiä oli 8 960, eli yli viisi prosenttia äänioikeutetuista, mikä riitti viemään kansanäänestysaloitteen kaupunginvaltuustoon. Valtuusto päätti saman vuoden lokakuussa, ettei kansanäänestystä järjestetä.


title: Tampereen rantatunneli

text: Vastustuksen lisääntyessä Tampereen kaupunki päätti selvittää ennen rakentamispäätöstä muitakin vaihtoehtoja, kuten lyhyemmän Onkiniemen 600 metriä pitkän maantietunnelin ja pintakattamisen vaihtoehdot. Hanketta suunnitellut konsulttiyhtiö piti hankkeita puutteellisina ja nopeasti pieneksi käyvinä, jotka eivät vastaa tulevaisuuden maankäytön ja liikenteen haasteisiin. Vuoden 2012 kunnallisvaaleissa tunnelinkannattajapuolueet menettivät valtuustopaikkojaan ja vastustajapuolueet lisäsivät, joten tunnelihankkeen joutuessa uusintaäänestykseen hankkeen läpimeneminen olisi epävarmaa. Syntynyt pormestariallianssi koostui neljästä puolueesta, kokoomus, vihreät, SDP ja vasemmistoliitto, joista jälkimmäiset vaativat uusintaäänestystä tunnelihankkeesta. Lopulta pormestariohjelmaan kirjattiin, että kaupunginvaltuusto äänestää kokouksessaan 16. syyskuuta 2013 hankkeen rakentamisvaiheen aloittamisesta. Vielä elokuussa näytti siltä, että tunnelin taakse ei riitä tarpeeksi kannattajia kaupunginvaltuustossa.


title: Tampereen rantatunneli

text: Syyskuussa neljä SDP:n valtuutettua kuitenkin ilmoitti, että he aikovat äänestää tunnelihankkeen rakentamisen puolesta. He ilmoittivat pitävänsä tunnelihankkeen hyväksymistä kaupungin kehittämisen nimissä oman valtuustoryhmän linjan noudattamista tärkeämpänä. Tämän johdosta kaupunginvaltuusto hyväksyi hankkeen jatkamisen ja samalla rakentamisen aloittamisen kokouksessaan 16. syyskuuta 2013 äänin 36–31 yhden äänestäessä tyhjää.


title: Tampereen rantatunneli

text: Rantatunneliallianssi aloitti tunnelin rakennustyöt lokakuussa 2013. Tunnelia louhittiin kummastakin päästä sekä Näsinkallion louhitusta työtunnelista käsin. Louhintavaihe päättyi kesäkuussa 2015. Tampereen Rantatunneli palkittiin maailman parhaana suuren mittaluokan projektina ja se sai pääpalkinnon IPMA Global Awards -tilaisuudessa 30.10.2018.


title: Tampereen rantatunneli

text: Ennen avaamista eteläinen tunneli oli avoinna jalankulkijoille ja pyöräilijöille Tampereen päivänä 2. lokakuuta 2016. Pohjoistunnelissa tunneliin pääsi tutustumaan linja-auton kyydissä. Tapahtuma keräsi yli 50 000 osallistujaa.


title: Tampereen rantatunneli

text: Liikenteelle tunneli avattiin 15. marraskuuta 2016, puoli vuotta alkuperäistä aikataulua aikaisemmin. Käyttöönotto aiheutti parin päivän ajaksi keskustaan isoja ruuhkia, kun ihmiset totuttelivat uusiin reitteihin ja toisaalta tulivat uteliaina tutustumaan tunneliin. Tunneli itsessään veti hyvin suuria liikennevirtoja, mutta länteenjohtava tunneli jouduttiin sulkemaan käyttöönottopäivänä kolmesti tunnelista pari kilometriä länteen sijaitsevan herkästi ruuhkautuvan Vaitinaron risteyksen takia. Liikenteenohjausjärjestelmä sulkee tunnelin automaattisesti tietyn liikennemäärän ylittyessä tai nopeuksien laskiessa.


title: Tampereen rantatunneli

text: Tunnelin nopeusrajoituksesta on käyty paljon keskustelua rakentamisaikana ja erityisesti kaikkien työmaajärjestelyjen poistumisen jälkeen. Jotkut ovat pitäneet tunnelin mitoitusnopeutta 60 km/h liian alhaisena ottaen huomioon, että kyseessä on erittäin moderni ja hyvin valvottu tieosuus. Vastaavissa tunneleissa muualla Euroopassa onkin korkeampia nopeusrajoituksia. Poliisi ei valvo tunnelin nopeusrajoituksia, sillä valvonnan järjestäminen tunnelissa tai sen suuaukkojen liittymäolosuhteissa on hankalaa. Pirkanmaan ELY-keskus oli varannut 500 000 euroa keskinopeusvalvontalaitteiston hankintaan, mutta hanke on viivästynyt teknisten ja kilpailutusongelmien vuoksi. Ylinopeudet tunnelissa ovat verrattain yleisiä, vaikkakin suurin osa rikkomuksista ovat lieviä. Tunnelin rajoitusta ei voida nostaa korkeiden liikennemäärien ja päissä olevien ramppien alhaisen nopeusmitoituksen vuoksi.


title: Tampereen rantatunneli

text: Tunneleita huolletaan säännöllisesti erilaajuuksisilla tarkastuksilla. Kerran kuukaudessa kummastakin tunneliputkesta vuorollaan suljetaan yhdeksi yöksi yksi ajokaista. Syksyisin ja keväisin tunneli suljetaan isompaa määräaikaishuoltoa varten muutaman yön ajaksi. Tämän lisäksi tunnelia pestään ja sen teknistä laitteistoa huolletaan aina tarvittaessa. Jos koko tunneliputki suljetaan, kaukoliikenne ohjataan Tampereen kannaksen ohi ja kaupungin sisäinen liikenne keskustan kautta.


title: Tampereen rantatunneli

text: Uudenvuodenpäivän varhaisaamuna alkuvuodesta 2017 tunnelissa syntyi poikavauva Tampereen yliopistolliseen sairaalaan matkalla olleessa henkilöautossa. Toukokuussa 2017 tapahtui tunnelin historian ensimmäinen onnettomuus, jossa henkilöauto törmäsi edellä olevaan pakettiautoon ja pyörähti katolleen. Tunneli jouduttiin sulkemaan tunniksi raivaustöiden ajaksi.


title: Tampereen rantatunneli

text: Tunneli on jouduttu sulkemaan onnettomuuksien ja liikenneruuhkien vuoksi, joita tapahtuu lähinnä länteen päin varsinaisen tunnelin ulkopuolella sen ja Vaitinaron liittymän välissä: esimerkiksi syyskuussa 2018 tunneli suljettiin väliaikaisesti keskimäärin kerran päivässä. Ratkaisuna ongelmiin on esitetty muun muassa Vaitinaron liittymän muuttamista eritasoliittymäksi ja Nokian moottoritien leventämistä viisi- tai kuusikaistaiseksi.


title: Tampereen rantatunneli

text: Tampereen kaupunki tilasi vuonna 2014 tunnelille taiteenkehitysohjelman Frei Zimmer -yritykseltä.


title: Tampereen rantatunneli

text: Tunnelin molemmissa päissä on ilmanvaihtopiippu, joiden maalausaiheesta Tampereen taidemuseo järjesti kilpailun maaliskuussa 2015. Kilpailun voitti taiteilija Jan-Erik Andersson teoksella "Tuli ja sade". Piippujen halkaisija on 6,5 metriä. Santalahdessa oleva piippu on 39 metriä korkea, 83 tonnia painava puna-keltainen "Tuli" ja Naistenlahdessa oleva piippu on 41 metriä korkea, 87 tonnia painava sini-valkoinen "Sade". Piippujen yläreunat ovat asennettuina keskenään samalla korkeudella. Piiput asennettiin paikoilleen marraskuussa 2015.


title: Tampereen rantatunneli

text: Rantaväylän tunnelin itäpäässä Naistenlahdessa on valaistu teräksinen "Falls"-taideteos. Teos koostuu seitsemästä 5,4 metriä korkeasta valopylväästä. Teoksen ovat suunnitelleet taiteilija Tuula Lehtinen, Heini Orelli, arkkitehti Hanna Aitoaho ja insinööri Jukka-Pekka Kataja. Valaistuksen on suunnitellut Annukka Larsen.


title: Tampereen rantatunneli

text: Tunnelin seinillä on Tammerkosken alituksen kohdalla 60 metrin matkalla "Tammerkoski"-valoteos.


title: Bazmaghbyur

text: Bazmaghbjur (armeniaksi Բազմաղբյուր, vuoteen 1949 Takiya ja Takia, venäjäksi Bazmahpjur) on kunta Aragatsotnin maakunnassa Armeniassa. Bazmaghbjurissa oli vuonna 2001 950 asukasta.


title: Byurakan

text: Byurakan (armeniaksi Բյուրական, myös Burakan, Bjurakan ja Biurakan) on kunta Aragatsotnin maakunnassa Armeniassa. Byurakanissa oli vuonna 2001 yhteensä 4 312 asukasta ja vuonna 2008 heitä oli 4238.


title: Byurakan

text: Siellä sijaitsee Pyhän Hovhanneksen basilika ja Byurakanin observatorio.


title: Dprevank

text: Dprevank (armeniaksi Դպրեվանք, myös Dprevanq) on kunta Aragatsotnin maakunnassa Armeniassa. Se on Dzoragyughista Tsakhkasariin kulkevan tien varrella.


title: Dprevank

text: Dprevankissa oli vuonna 2001 yhteensä 58 asukasta.


title: Ghazaravan

text: Ghazaravan (armeniaksi Ղազարավան; myös Ghazavan, Nazyrvan, Nazrvan ja Nezrvan) on kunta Aragatsotnin maakunnassa Armeniassa. Ghazaravanissa oli vuonna 2001 477 asukasta. Lähistöllä on pronssikautisia linnoituksia.


title: Karbi (Armenia)

text: Karbi () on kunta Aragatsotnin maakunnassa Armeniassa.


title: Karbi (Armenia)

text: Karbissa oli vuonna 2001 yhteensä 3 624 asukasta ja vuonna 2008 heitä oli 3 825. Karbi mainitaan jo 1200-luvulla, ja siellä on basilika vuodelta 1693 ja kirkko, joka on rakennettu 1000-1200-luvuilla.


title: Rathenow

text:
Rathenow on kaupunki Saksassa. Se on Brandenburgissa sijaitsevan Havellandin pääkaupunki. Sen väkiluku on 26 777 (2006) ja pinta-ala 105,68 km².
Rathenowissa on useita nähtävyyksiä, kuten vanhankaupungin St.-Marien-Andreas-Kirche. Kaupunki tunnetaan Saksassa myös optiikan alan teollisuuden merkittävänä keskuksena. Sen ystävyyskaupunkeja ovat Rendsburg (1990–) ja Złotów (1991–).


title: Rathenow

text: Ensimmäinen säilynyt asiakirjamaininta Rathenowista on vuodelta 1216. Toisessa maailmansodassa suurin osa kaupungista tuhoutui ja sen keskusta lähes kokonaan. Jälleenrakennustyö jatkui 1960-luvulle saakka.


title: Rathenow

text: Böhnen, Göttlinin, Grützin, Semlinin ja Steckelsdorfin pienet kunnat liittyivät Rathenowin osiksi 1. tammikuuta 2002.


title: CAF Super Cup

text: CAF Super Cup on jalkapallokilpailu, jossa ovat vastakkain Afrikan Mestarien liigan ja CAF Confederation Cupin voittajat. Cup järjestetään helmi- tai maaliskuussa riippuen sarjojen aikataulusta.


title: CAF Super Cup

text: CAF Super Cup on järjestetty vuosittain vuodesta 1992 lähtien. Vuoteen 2003 asti cupissa pelasivat Mestarien liigan ja Cup-voittajien cupin voittajat. Vuonna 2004 cup muutettiin nykyiseen muotoonsa.


title: Lummelampikorento

text: Lummelampikorento ("Leucorrhinia caudalis") on Suomessa rauhoitettu sudenkorentolaji. Sen lentokausi ajoittuu pääosin kesäkuun puolivälistä heinäkuun loppupuolelle.


title: Lummelampikorento

text: Lummelampikorento on 33–37 mm pitkä. Sen takaruumis on noin 25 mm pitkä ja muodoltaan nuijamainen, mikä erottaa sen muista lampikorennoista. Aikuisena sekä koiras että naaras ovat yleisväriltään mustia. Koiraan takaruumis on sinihärmäinen ja sen siivissä on yläpuolelta valkeat siipitäplät. Naaraassa ja nuorissa koiraissa on hentoja oranssinsävyisiä pilkkuja mustalla pohjalla.


title: Lummelampikorento

text: Lummelampikorentoja elää soilla, lammilla ja pienillä, rehevillä järvillä. Koiraat istuvat kelluslehtisten kasvien kuten lumpeiden ja ulpukan lehdillä.


title: Sirolampikorento

text: Sirolampikorento ("Leucorrhinia albifrons") on Suomessa rauhoitettu sudenkorentolaji.


title: Sirolampikorento

text: Sirolampikorento on 33-39 mm pitkä. Sen takaruumis on noin 25 mm pitkä, muodoltaan tasaisempi kuin lummelampikorento. Aikuinen koiras on musta, sinihärmäinen ja sen siivissä on molemmilta puolilta tummat täplät, naaraassa ja nuorissa koiraissa on hentoja oranssinsävyisiä juovia mustalla pohjalla.


title: Sirolampikorento

text: Sirolampikorentoja elää soilla, lammilla ja rehevillä järvillä.


title: Złotów

text: Złotów () on kaupunki Puolassa. Sen väkiluku on 18 235 (vuonna 2009). Ystävyyskaupunkeja ovat Gifhorn, Rathenow, Eggesin, Njasviž ja Goole.


title: Złotów

text: Złotów sijaitsee Suurpuolan voivodikunnassa ja Złotówin piirikunnassa. Se on piirikunnan pääkaupunki. Złotów oli vuoteen 1945 osa Preussia.


title: Ernst Josephson

text: Ernst Abraham Josephson (16. huhtikuuta 1851 Tukholma – 22. marraskuuta 1906 Tukholma) oli ruotsalainen taidemaalari.


title: Ernst Josephson

text: Ernst Josephsonin elämäntarina käsittää huippuunsa kärjistetyn taiteilijakohtalon: korkeisiin ja ehdottomiin päämääriin pyrkivä nuoruus, täysin taiteelle omistettu miehuus, pettymysten ja vaikeuksien pimentämä vanhuusikä ja maailmanmaineeseen nousu vasta kuoleman jälkeen. Kaksikymmenvuotiaana hän kirjoitti kohtalonsa: "Minusta tulee Ruotsin Rembrandt tai kuolen!" Jo nuorena hän sairastui syfilikseen. Hän kävi ainutlaatuisen kamppailun aikalaisten ymmärtämättömyyttä vastaan, ja voiton viimein häämöttäessä hän joutui mielisairaalaan. Vasta tämä traaginen kohtalo veti aikalaisten mielenkiinnon hänen taiteeseensa. Kiitos ja kunnia tulivat kuitenkin taiteilijalle liian myöhään, eikä niillä ollut hänelle itselleen enää mitään arvoa.


title: Ernst Josephson

text: Ernst Josephson oli varakkaan juutalaisen tukkukauppiaan poika, jonka lapsuudenkodista ei puuttunut aineellista eikä henkistä rikkautta. Hän kävi Tukholman juutalaista koulua ja oli lahjakas oppilas. Jo viisitoistavuotiaana hän kuitenkin lopetti koulunkäynnin ja siirtyi Taideakatemiaan prinsiippiluokalle. Josephson, jolle taide oli koko elämä, ryhtyi ensimmäisenä moittimaan Akatemian vanhoillisuutta, sen opetustapoja ja arvostelemaan Akatemiassa vallitsevaa henkeä. Opettajat pitivät kuitenkin kritiikkiä "myrskynä vesilasissa" eivätkä ymmärtäneet Josephsonin mielenlaadun ehdottomuutta.


title: Ernst Josephson

text: Kesällä 1872 Josephson matkusti opiskelutoverinsa kanssa Norjaan, jossa he vaelsivat jalan. Eggedalin kylässä taiteilija maalasi sisäkuvia kirkoista, pirteistä, ja ensimmäistä kertaa kansansatujen maailma kävi hänelle eläväksi. Tällä matkalla hänelle kehittyi ensimmäisen kerran kuva Näkistä, joka soittaa kosken partaalla viuluaan. Kuvasta tuli hänen taiteellisen tuotantonsa johtomotiivi. Seuraavana vuonna hän matkusti Taalainmaalle etsimään lisää kansanomaisia aiheita. Savupirteissä maalaaminen ei kuitenkaan ollut hänen ominta lajiaan, ja mieli paloi jo suureen maailmaan.


title: Ernst Josephson

text: 1873 Josephson lähti opintomatkalle Eurooppaan: Kööpenhaminan, Berliinin, Dresdenin, Düsseldorfin ja Antwerpenin taidekokoelmat tulivat matkan aikana tutuiksi. Hän arvosti vanhojen mestareiden teosten tutkimista enemmän kuin Taideakatemian oppeja. Pariisiin saavuttuaan hän pääsi École des Beaux-Artsiin Jean-Léon Gérômen oppilaaksi. Suurimman hyödyn hän sai kuitenkin tutkimuksistaan Louvressa ja muissa taidekokoelmissa. Pariisista palattuaan hän jatkoi opintojaan Ruotsin kansallismuseossa ja kopioi siellä muun muassa Rembrandtin "Kyökkipiian" sekä pari muuta taulua. Huolimatta oppositioasenteestaan hän menestyi Akatemian kilpailuissa hyvin ja sai Akatemian mitalin teoksestaan "Sten Sture vapauttaa kuningatar Kristinan". Hänet hyväksyttiin Taiteilijaseuran sekä Idunin jäseneksi.


title: Ernst Josephson

text: Taiteilijaksi valmistuttuaan Josephson matkusteli ja työskenteli paljon Euroopassa, eritoten Italiassa ja Pariisissa. Merkillisessä kirjeessä äidilleen nuori taiteilijanalku kirjoittaa vuonna 1877 Italiasta seuraavaa:


title: Ernst Josephson

text: Vuonna 1878 Josephson osallistui Pariisin maailmannäyttelyyn, ja seuraavana kesänä hän asettui Pariisiin pidemmäksi aikaa. Hänestä tuli sikäläisen skandinaavisen taiteilijakolonian henkinen johtaja. Seuraan kuuluivat muun muassa suomalaiset Walter Runeberg, Albert Edelfelt, Gunnar Berndtson ja Ville Vallgren. Pohjoismaisten taiteilijoiden kantakapakka oli Boulevard Clichyn varrella oleva "Restaurant de Lilas" -niminen viinitupa, ja sinne he kokoontuivat kerran päivässä vaihtamaan kotimaan uutisia ja keskustelemaan taiteesta. Salongin vernissauspäivänä viinituvassa järjestettiin valtavia juhlia joko ilon tai surun merkeissä, riippuen siitä, minkälaisen vastaanoton seuran jäsenten työt olivat saaneet juryltä.


title: Ernst Josephson

text: Josephson keskittyi töissään pääasiassa muotokuvamaalauksiin. Monet taiteilijatoverit ikuistuivat kankaalle, näiden joukossa muun muassa Hugo Birger, Allan Österlind ja Karl Skånberg. Vuonna 1881 hän matkusti Anders Zornin kanssa Espanjaan. Trinian pienessä mustalaiskylässä syntyi maalaus "Espanjalaisia seppiä", josta hän maalasi valmiimman version Pariisin näyttelyä varten. Taiteilijan suureksi pettymykseksi se kuitenkin hylättiin. Pariisiin palattuaan hän koki muitakin vastoinkäymisiä ja masentui syvästi.


title: Ernst Josephson

text: Taiteilija oli hautonut vedenhaltija-aihetta mielessään vuosikymmenen ja loi vuonna 1882 suurehkon maalauksen Näkki, joka tunnetaan suomenkielisessä taidekirjallisuudessa myös nimellä Ahti. Aihe on Josephsonin tuotannon johtomotiivi. Suomalainen taidekriitikko Einar Reuter piti aikanaan Näkki -teosta ehkä Ruotsin taiteen suurimpana taideteoksena.


title: Ernst Josephson

text: Ruotsiin palattuaan Josephson sai huomata, että kotimaan taide-elämä oli näivettymässä, ja kaikki se uusi, mitä nuori taiteilijapolvi oli oppinut Pariisissa, hylättiin ja teilattiin arvosteluissa. Josephson kirjoitti "Dagens Nyheteriin" kaksi pitkää artikkelia uuden taiteen puolesta. Tämän lisäksi hän keräsi adressin Akatemian opetusta vastaan ja sen alle 86 nimeä. Pariisin ruotsalaisten ensimmäinen yhteisnäyttely avattiin samoihin aikoihin, ja Akatemian väenkin oli pakko tunnustaa Pariisin tuulten raikkaus. Josephson, joka oli tuonut näyttelyyn muun muassa Ville Vallgrenin muotokuvan sekä "Espanjalaiset seppänsä", sai näyttelyn huonoimmat arvostelut. Häntä moitittiin epätasaiseksi ja monien tyylien matkijaksi. Taiteilija sai kokea pilkkaa ja arvostelua.


title: Ernst Josephson

text: Palatessaan vuonna 1886 Pariisiin Josephson oli katkeroitunut mies. Hän matkusti ystävänsä Allan Österlindin kanssa Gargilesseen, jossa hänellä oli työrauha. Lyhyen ajan kuluessa syntyi monta merkittävää ulkoilmamaalausta. Seuraavana vuonna hän asettui Île de Brehat'han, jossa maalasi ensi töikseen kuvan lastenlastensa kanssa leikkivästä halvaantuneesta postinkantajasta. Hän antoi teokselle nimen "Elämänilo". Taiteilijan aihepiiri oli alkanut keskittyä vanhojen ihmisten kuvaamiseen. Viimeisillä Pariisin matkoillaan hän oli huomannut ystävien kääntäneen hänelle selkänsä, lisäksi ikuinen rahapula teki maalaamisen jopa mahdottomaksi.


title: Ernst Josephson

text: Kesällä 1887 Josephson matkusti Österlindin kanssa Bretagneen ja asettui asumaan Bréhat’n saareen. Lainarahoilla hän osti pienen kalastajamajan ja aikoi asua siellä erakon tavoin loppuelämänsä ja omistautua maanviljelyn ja kalastuksen ohella yksinomaan runoudelle ja taiteelle. Hän kirjoitti oopperatekstiksi aiotun neliosaisen uninäytelmän "Peder Smedin" ja lähetti sen runojensa ohella arvosteltavaksi Gustav af Geijerstamille, jonka valikoimana ilmestyi kaksi nidettä nimellä "Mustia ruusuja" ja "Keltaisia ruusuja". Näinä aikoina Josephson ilmoitti olevansa kyllästynyt maalaamiseen ja haluavansa keskittyä kirjalliseen tuotantoon.


title: Ernst Josephson

text: Ernst Josephsonin harrastukset alkoivat suuntautua oudoille aloille. Bréhat’n saarelle oli tullut ranskalainen nainen, joka harrasti spiritismiä. Hän piti Josephsonia parhaana meediona, jonka oli tavannut. Spiritismi-istuntojen tapahtumat saivat taiteilijan pään pyörälle, ja hän sulkeutui tämän jälkeen usein päiväkausiksi yksinäiseen asuntoonsa. Österlindille selvisi pian, että hänen ystävänsä mielenterveys oli järkkynyt, ja tästä syystä hän yritti kaikin tavoin vartioida onnetonta toveriaan. Lopulta hän kuitenkin katsoi välttämättömäksi saada ystävänsä pois saarelta. Suurten ponnistelujen kautta he matkustivat lopulta Pariisiin, josta jatkoivat matkaa kotimaahan Ruotsiin.


title: Ernst Josephson

text: Ruotsissa Josephson asui ensi ajat sukulaisten luona, mutta pian hänet pantiin lääkärinhoitoon ja sairaalaan, diagnoosina "dementia praecox" (nyk. skitsofrenia). Sairaalassa Josephson käytti suurimman osan ajastaan piirtäen, ja sairausajalta on säilynyt lähes tuhat piirustusta, joiden aiheet ovat milloin suuruuskuvitelmia, milloin uskonnollisia, mystisiä tai kansantaruihin tai kirjallisuuden muistoihin perustuvia fantasioita – ekpressionistisia taideteoksia sanan puhtaimmassa merkityksessä. Jälkimaailma onkin kiinnittänyt melkein enemmän huomiota näihin töihin kuin hänen valmiisiin maalauksiinsa.


title: Ernst Josephson

text: Pääsiäisen aikaan 1889 Josephsonin katsottiin toipuneen niin hyvin, että hän sai tehdä kävelyretkiä sairaalan läheisyyteen. Eräällä tällaisella retkellään hän osti lipun Tukholmaan ja palasi omaistensa luo, jonne hänen sallittiin jäädä. Sairaalahoito oli rauhoittanut hänet kokonaan, ja hän sai asua ja elää vapaasti. Vuodesta 1891 lähtien hän asui Ida ja Louise Sjöberg -nimisten vanhojen neitien täysihoitolassa. Hän luki neideille iltaisin Raamattua ja Shakespearen teoksia kannesta kanteen ja soitteli myös pianoa. Hän oli kuitenkin henkisesti murtunut mies, eikä häntä liikuttanut edes hänen töistään vuonna 1893 järjestetty suuri retrospektiivinen näyttely, joka saavutti huomattavan menestyksen.


title: Ernst Josephson

text: Akatemian mielipide hänen taiteestaan oli kuitenkin järkkymätön. Kun prinssi Eugen, joka oli kaikkien vuosien ajan ollut Josephsonin taiteen suuri ymmärtäjä, ilmoitti lahjoittavansa Nationalmuseumille vuodelta 1884 peräisin olevan voimakkaita tunteita herättäneen, "Näkki"-teemaisen Josephsonin teoksen nimeltään "Strömkarlen", sitä ei suostuttu ottamaan vastaan. Näin taulu siirtyi koristamaan taiteilijaprinssin yksityiskokoelmaa Waldemarsuddessa, jossa se edelleen on.


title: Ernst Josephson

text: Taiteilija sai viimeisinä elinvuosinaan ulkomailta kunnianosoituksen toisensa jälkeen, mutta ne eivät liikuttaneet häntä sen enempää kuin kotimaisen arvostelun kääntyminen. Vuonna 1905 hän sairastui diabetekseen, ja seuraavan vuoden lokakuussa hän joutui vuoteenomaksi. Ernst Josephson kuoli 22. päivänä marraskuuta 1906.


title: Ernst Josephson

text: "Ernst Josephsons väg" -niminen tie Södra Ängbyssä, Tukholmassa, on nimetty taiteilijan mukaan.


title: Ernst Josephson

text: Taidehistorian professori Ragnar Josephson (1891–1966) ja kirjailija Erland Josephson (s. 1923), molemmat näyttelijöitä ja Dramatenin ohjaajia, ovat Ernst Josephsonin sukulaisia.